Башҡортостан спортсылары | «Ашҡаҙар» радиоhы сайты\nБашҡортостан спортсыһы Рәмис Теләкәев СССР-ҙың атҡаҙанған тренеры Дэги Бағаевтың иҫтәлегенә ирекле көрәш буйынса Бөтә Рәсәй турнирының бронза призеры булды. Ошо хаҡта Башҡортостан Йәштәр сәйәсәте һәм спорт министрлығының матбуғат хеҙмәте хәбәр итә. Республика вәкиле 125 килограмға тиклем ауырлыҡ категорияһында сығыш яһаны.\nЯрыштар Грозный ҡалаһында (Чечен Республикаһы) үтте. Унда бөтә Рәсәйҙән 200-ҙән ашыу спортсы ҡатнашты, 10 награда комплекты уйнатылды.


Википедия – интернет киңлектәрендә киң билдәлелек яулаған уникаль күренеш. Бөгөнгө көндә уның мәғлүмәтен уҡымаған кеше юҡтыр. Күп телле онлайн энциклопедияның башҡорт телендәге бүлеге лә бар. Һуңғы йылдарҙағы уңыштары өсөн Башҡорт Википедияһы ирекмәндәрен донъя кимәлендәге сараларҙа маҡтап телгә алалар. Быйыл февраль айында, Халыҡ-ара туған телдәр көнө алдынан, Өфөлә башҡорт википедистарының оло форумы үтте, иң әүҙемдәргә дәүләт наградалары тапшырылды. Башҡорт телен һаҡлау һәм үҫтереү Фонды ойошторған сараның рәсми өлөшөн асып, Башҡортостан Республикаһы Хөкүмәтенең Премьер-министры урынбаҫары Азат Бадранов: «Был кешеләр альтруизм менән ҙур эш башҡара. Уларға күп йылдар тейешле иғтибар бирелмәне. Минеңсә, улар дәүләт һәм йәмәғәт нагардаларына лайыҡ. Ысынлап та, был ирекмәндәрҙең өлөшө бик ҙур. Улар бөртөкләп йыйып интернетта башҡорт контентын булдыра. Ә интернетҡа эләккән нәмә юғалмай, унда мәңгелеккә ҡала. Улар бөгөн яҙған мәҡәләләрҙе киләһе быуындар күп йылдарҙан һуң да уҡыясаҡ. Ирекмәндәр донъя селтәрендә башҡорт теленең цифрлы нигеҙен булдыра. Беҙ уларға был эштәрендә, шул иҫәптән грант проекттарын тормошҡа ашырыуҙа ярҙам итәсәкбеҙ» тине.\nБашҡортостан Республикаһы Башлығының республика дәүләт телдәрен һәм республика халыҡтары телдәрен һаҡлау һәм үҫтереү маҡсатында ойошторған 2021 йылғы гранттар конкурсында Башҡорт Википедияһы проекты еңеүсе тип табылғайны. Башҡортостан Республикаһының Гражданлыҡ йәмғиәтенә булышлыҡ итеү Фонды тарафынан бирелгән субсидия иҫәбенә быйыл күләмле саралар: тематик конкурстар һәм Википедия яҙырға өйрәтеү курстары уҙғарыла.\nМәктәп йәшендәге балалар, үҫмерҙәр һәм йәштәр өсөн дә саралар ҡаралған. Сентябрь айында «Башҡорт исемдәре» тип аталған махсус тематик мәҡәләләр конкурсы, конкурста ҡатнашырға теләгәндәр өсөн 11 августан уҡыу курсы ойошторола. Уҡыуҙар онлайн форматта үтә, интернет булған һәр төбәктән, ауыл-ҡаланан китмәйенсә лекциялар тыңларға, ғәмәли өйгә эштәрҙе үтәргә мөмкин. Уҡыуҙар бушлай, курсты уңышлы тамамлаусыларға сертификат тапшырыла.\nКонкурсҡа килгәндә, уның шарттары ябай ғына. Быға тиклем нәшер ителгән махсус һүҙлектәрҙе ҡулланып башҡорт исемдәре тураһында айырым мәҡәләләр яҙырға, мәҡәлә йөкмәткеһендә исемгә аңлатма бирергә, ошондай исемле билдәле шәхестәрҙең исемлеген төҙөргә, уларҙың Википедиялағы мәҡәләләренә һылтанма ҡуйырға кәрәк була. Ҡулланырға тәҡдим ителгән һүҙлектәр исемлеге төҙөлгән, «Китаптар» онлайн китапханаһындағы нөсхәләренә һылтанма бирелгән. Әҙер исемлекте ҡулланырға һәм шулай уҡ уны яңы яҙған мәҡәләгә өҫтәргә кәрәк. Википедияла башлап яҙышыусыларға тәжрибәле эксперт-ирекмәндәр ярҙам итәсәк. Конкурста әүҙем ҡатнашыусыларға дәртләндереү саралары: өс кимәлдәге виртуаль миҙалдар менән бүләкләү, бүләкләнеү тураһында сертификат тапшырыу, грант иҫәбенән башҡорт телендәге матбуғат баҫмаларына яҙылыу йәки «Озон» интернет магазины сертификаты менән бүләкәләү ҡаралған. Конкурс тураһында тулыраҡ мәғлүмәтте https://w.wiki/3eJv адресы аша, йәки Яндекста «Проект:Башҡорт исемдәре 2021» тип эҙләп табырға була. Уҡыу курсына https://w.wiki/jxU адресы аша инеп теркәлегеҙ. «Онлайн ВикиМәктәп» тигән һорауға Яндекс кәрәкле һылтанманы күрһәтер. Курсҡа Бәйләнештә социаль селтәрендәге Онлайн ВикиМәктәп (https://vk.com/club66803702) төркөмө, йәки Инстаграмдағы bash_wiki аккаунты аша ла теркәлергә мөмкин.\nБалаға матур исем биреү ата-әсә бурыстарының иң яуаплыһы. Исем менән кешенең киләсәк тормошо билдәләнә, сөнки һәр исемдә тылсымлы сер һалынған. Ә һеҙ үҙегеҙҙең, атай-әсәйегеҙҙең, туғандарығыҙҙың исемдәрендә ниндәй сер булғанын беләһегеҙме? Әйҙә, конкурста ҡатнашығыҙ һәм яңы асыштар яһағыҙ. Эшегеҙ киләсәктә башҡорт халҡына хеҙмәт итһә, өйрәнгән белемегеҙ үҙегеҙгә ҡалыр. Һис шикһеҙ тормошта кәрәге тейер. Алға, дуҫтар! Башҡорт Википедияһы һеҙҙе көтә.\n🌐 Рөстәм Нурыев, 2005 йылдан Башҡорт Википедияһы ирекмәне.


Өфөләргә транспорт маршруттарында үҙгәрештәр тураһында тулы һәм оператив мәғлүмәттәр етмәй // Йәмғиәт | новости башинформ.рф\n14:24, 15 ноября 2018 Йәмғиәт\nӨФӨ, 2018 йыл, 15 ноябрь. /«Башинформ» мәғлүмәт агентлығы, Ксения Калинина/.\n15 ноябрҙә Өфөлә журналистар һәм ҡала әүҙемселәре ҡаланың транспорт өлкәһе эшен тикшерә. «Медиакорсеть» редакцияһының «Уфалогия» проектын «Башинформ» агентлығы ла хупланы. Хәбәрсе 15 ноябрҙә иртәнге сәғәттәрҙә Киров районында Аврора урамындағы «Белореченск биҫтәһе» туҡталыштарын тикшерҙе һәм ҡала халҡы менән аралашты.\nӨфөләр баш ҡалалағы транспортҡа бәйле хәлгә үҙ фекерен белдерҙе.\n«Башавтотранс»тың ял көндәрендә һирәк йөрөүе ҡәнәғәтләндермәй: автобустар урман янында теҙелеп тора. Беҙ өшөп торабыҙ, улар ҙа тора. Бынан аэропортҡа барып булмай, баҡсам шунда, икенсе автобус менән йөрөйөм. Эш көндәрендә автобус көтмәйем — 3-5 минут. Дөрөҫөн әйткәндә, киске сәғәт 8-ҙән һуң «Башавтотранс» йөрөмәй», — тине пенсионер Ольга Андреева.\n«Туҡталыштарҙа теҙмә юҡ — бик уңайһыҙ. Автобуста һирәк йөрөйөм, шуға нимә һәм ҡайҙа барғаны бөтөнләй аңлашылмай. Ҡазандағы кеүек эшләһендәр ине, ҙур автобустар, теҙмә яҙылған табло», — тине эшҡыуар Илнур.\nБынан тыш, өфөләргә маршруттар хаҡында тулы, аныҡ һәм оператив мәғлүмәттәр етмәй. Әлегә ҡала халҡының баштары буталған. Мәҫәлән, берәүҙәр 234-се маршрут юҡ,ти, ысынында ул бар, бәлки, һирәк йөрөйҙөр. Автобустарҙа кире бәйләнеш — мәғлүмәт экраны, транспорт хәрәкәте картаһы юҡ, туҡталыштар иғлан ителмәй.\nДөйөм алғанда, ҡала халҡы әлеге транспорт торошо менән ҡәнәғәт. Тик бына маршруткаларҙа водителдәрҙең үҙҙәрен хужа итеп тотоуҙары оҡшамай — музыканы ҡысҡыртып ҡуялар, рулдә тәмәке тарталар, туҡталыштарҙы иғлан итмәйҙәр. Өфөләр «газел»дә ярым эйелгән килеш, бер-береһенә терәлеп эшкә барғанда һәм ауыр эш көнөнән һуң ҡайтҡанда үҙҙәрен кәм итеп тоя, өҫтәүенә шуның өсөн аҡса түләй.\nҠалала йәшәүселәр Ҡазандағы ҡыҙыл автобустар һәм йәшел троллейбустар, метро, шулай уҡ юлдарҙағы тәртип менән һоҡлана һәм Өфөлә лә ошондай тәжрибәне тормошҡа ашырһындар ине тип хыяллана. Улар берҙәм транспорт картаһын индерергә; ҡалала популяр йүнәлештәр буйынса һәм аэропортҡа «төнгө» автобус асырға; юлдарҙан иҫке автобустарҙы алырға — уларҙы яңыларына алмаштырырға; трамвайҙарҙы Октябрь проспектына кире ҡайтарырға — ер өҫтө метроһын төҙөргә тәҡдим итә.\nБыл хаҡта тулыраҡ «Медиакорсеть» сайтында уҡығыҙ.\nТеги: транспорт, пассажирҙар ташыу


Стипендиялар 29 процентҡа артты\n14 Сентябрь 2011, 13:03\nКүпселек Рәсәй студенттарының стипендиялары быйыл 29 процентҡа артасаҡ. Был хаҡта «Берҙәм Рәсәй»ҙең Башҡортостан төбәк бүлексәһенең сәйәси клубы ултырышында Дәүләт Думаһы депутаты, «Берҙәм Рәсәй» партияһының «Мәғарифты модернизациялау» проекты координаторы Николай Булаев хәбәр итте.\n— Беренсенән, стипендия 9 процентҡа индексацияланды, - тип комментарий бирҙе ул. – Икенсенән, стипендия фонды 20 процентҡа арттырылды. Был юғары уҡыу йорттары кәрәк тип тапҡан студенттарға стипендияны үҙҙәре арттыра алһын өсөн эшләнде.\nСтипендияларҙы арттырыуға средстволар бүлеү өсөн кәрәкле төҙәтмә ил бюджетына индерелгән дә инде, тип билдәләне Николай Булаев.\n— «Берҙәм Рәсәй»ҙең барлыҡ депутаттары ла был төҙәтмә өсөн тауыш бирҙе, - тине ул. – Башҡа фракциялар – яҡлап сыҡманы.\nНиколай Булаев һүҙҙәре буйынса, илдә стипендия фонды бындай күләмдәрҙә һуңғы 15 йылда арттырылмаған. Улар һуңғы тапҡыр 2008 йылда индексацияланған.\nСтипендияларҙы арттырыу яҡынса алты миллион кешегә ҡағыласаҡ – Рәсәйҙең дәүләт һәм муниципаль юғары уҡыу йорттарында нәҡ шул сама студент белем ала. Индексациялауға тиклем студенттарҙың стипендия күләме 1200 һум тәшкил итте.


11 ғинуарҙан республикала мәҙәниәт һәм спорт учреждениеларында, сауҙа үҙәктәрендә һәм транспортта COVID-тикшереүҙәр башлана\n10 Ғинуар , 15:22\n10 ғинуарҙа Башҡортостан хөкүмәтендә уҙған оператив кәңәшмәлә республика етәксеһе Радий Хәбиров социаль объекттарҙа, атап әйткәндә, фитнес-клубтарҙа, спорт һәм мәҙәниәт учреждениеларында, сауҙа үҙәктәрендә, шулай уҡ транспортта тикшереү буласағын хәбәр итте. Рейдтар 11 ғинуарҙа уҡ башлана.\n«Әүҙемлек күрһәтеүегеҙҙе һорайым. Был осорҙа беҙ артыҡ баҫым яһаманыҡ. Ләкин баш санитар табиптың кәңәштәрен, ағымдағы хәлде иҫәпкә алып, йәнә халыҡты ҡуҙғата башларға тейешбеҙ. Улар фитнес-клубтарға, мәҙәниәт учреждениеларына бара. Вакцина яһатмағандарға ҡаршы кәртәләр булдырырға кәрәк. Кешеләр прививка эшләтергә бурыслы, — тине ул. — Байрамдарҙан һуң халыҡ сауҙа үҙәктәренә йөрөй башлай, шуға унда барлыҡ санитар-эпидемиологик ҡағиҙәләр үтәлергә тейеш. Улар барыһына ла аңлайышлы һәм билдәле».\nРадий Хәбиров муниципалитет башлыҡтарына үҙ биләмәләрендә тикшереүҙәр үткәрергә ҡушты.\n«Коронавирус бер ҡайҙа ла китмәне. Сирлеләрҙең кәмеүенә иғтибар итергә кәрәкмәй. Юҡ, көрәш тамамланмаған әле. Бөтәһе лә арыны, кешеләр беҙҙең даими талаптарҙан арыны. Халыҡты ышандырырға, эшләргә, һаулыҡ һаҡлау системаһын көр кәйефтә тоторға кәрәк», — тип өҫтәне Башҡортостан Башлығы.


Октябрьский ҡала Советы эшкә тотондо\n22 Март 2012, 10:48\nОктябрьский ҡалаһы ҡала округы Советы эшкә тотондо. Ҡала Советындағы 25 депутат араһынан – ике сәйәси партия вәкилдәре (18 берҙәм рәсәйле һәм өс коммунист) һәм дүрт партияһыҙ. Депутаттарҙың уртаса йәше – 45-55 йәш. Ҡала Советы составында – дурт ҡатын. Депутаттар корпусында – учреждение һәм предприятие етәкселәре, медицина, педагогия, спорт өлкәһе вәкилдәре, эшҡыуарҙар һәм пенсионерҙар.\nОктябрьский ҡала Советының тәүге ултырышында уның рәйесе итеп – Айҙар Иманғолов, рәйес урынбаҫары – Юрий Корольков, Совет секретары итеп Фәнис Нурғәлиев һайланды. Депутаттар Советтың биш даими комиссияһын раҫланы. Улар - бюджет, һалымдар һәм йыйымдар буйынса; торлаҡ-коммуналь хужалыҡ, төҙөлөш, ер, экология һәм ғәҙәттән тыш хәлдәр мәсьәләләре буйынса; сәнәғәт, транспорт, элемтә, сауҙа һәм халыҡҡа башҡа төрлө хеҙмәттәр күрһәтеү буйынса; социаль-гуманитар мәсьәләләр, хоҡуҡи тәртип һаҡлау буйынса; Совет Регламентын үтәү, депутат статусы һәм этикеты буйынса комиссиялар. Совет Президиумы булдырылды.\nСовет Октябрьский ҡалаһы ҡала округы хакимиәте башлығы вазифаһына конкурс үткәреү тураһында Положение һәм конкурс комиссияһы составын раҫланы. Конкурс 17 апрелгә билдәләнде.\nОктябрьский ҡала Советының тәүге ултырышында Башҡортостан Президенты Хакимиәте етәксеһе урынбаҫары Марат Мәрҙәнов, ҡала округы хакимиәте башлығы Сергей Молчанов, ҡала округы хакимиәте, хоҡуҡ һаҡлау органдары, киң мәғлүмәт саралары вәкилдәре ҡатнашты.\nТеги:урындағы властьҡала советы


Һәр тибеше өмөт бүләк итә » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Социаль мәсьәлә » Һәр тибеше өмөт бүләк итә\nҺәр тибеше өмөт бүләк итә 20.09.2013 // Социаль мәсьәлә\nБыл хаҡта иң тәүҙә республика Президенты Рөстәм Хәмитов Башҡортостан юлдаш телеканалындағы тура эфирҙа сығыш яһағанда белдергәйне.\n“Әлеге ваҡытта иң мөһим яңылыҡ тип нимәне иҫәпләйһегеҙ?” тигән һорауға ул:\n– Беҙҙең табиптар тарафынан йөрәкте күсереп ултыртыу буйынса беренсе тапҡыр яһалған операцияны атар инем. Ул ҡатмарлы булған. Ваҡиға хаҡында шунда уҡ белдермәгәндәр, пациенттың үҙен яҡшы тоя башлағанын көткәндәр. Был хәл республиканың һаулыҡ һаҡлау өлкәһенә иң юғары технологиялар килеүе хаҡында һөйләй, – тип яуап бирҙе.\n…Йөрәк менән шаярмайҙар. Кеше организмындағы төп ағза, ябай тел менән әйткәндә, йән эйәһенең “моторы” насар эшләһә, йәшәйештең йәме бөттө тигән һүҙ. Йыл һайын йөрәк сиренән миллиондарса кеше яҡты донъя менән хушлаша, Бөтә донъя һаулыҡ һаҡлау ойошмаһы һәм төрлө илдәрҙең табиптары белдереүенсә, был – һаулыҡ һаҡлау өлкәһендәге иң ҙур проблемаларҙың береһе, шул уҡ ваҡытта донъяуи иҡтисадҡа ла һиҙелерлек зыян килтереүсе киҫкен мәсьәлә.\nБашҡортостанда йөрәк сирен дауалау һәм иҫкәртеү йәһәтенән заманса аҙымдар менән алға атлайҙар. Был йүнәлештә уңышлы эшләүсе Республика кардиология үҙәге бөгөн – сифатлы дауалау-диагностика ҡорамалдары менән йыһазландырылған, юғары технологиялы кардиологик ярҙам күрһәтеүҙә махсуслашҡан учреждение. Дүрт тиҫтә йылға яҡын эшмәкәрлек дәүерендә уның белгестәре йөҙҙәрсә мең кешене үлем ҡосағынан йолоп алып ҡалған, тулы мәғәнәле тормошҡа әйләнеп ҡайтырға ярҙам иткән.\nШулай ҙа ошоғаса бында пациентҡа донор йөрәген күсереп ултыртыу буйынса операция яһалмаған булған. Рәсәйҙә бындай операцияларҙы туғыҙ кардиология үҙәгендә генә эшләйҙәр, алдынғылар иҫәбендә – Мәскәү һәм Краснодар дауаханалары.\n…Башҡортостанда донор йөрәген көткән, йәшәү өмөтө менән янған кешеләр – ике тиҫтә самаһы. 27 августа иһә ошо бәхет 52 йәшлек Өфө уҙаманына йылмайған. Донор йөрәген Стәрлетамаҡ дауаханаһынан 1 сәғәт 20 минутта махсус контейнерҙа килтереп еткергәндәр. Операция биш сәғәт дауам иткән, эш тотороҡло, тыныс барған. Әйткәндәй, тарихи ваҡиғала ҡатнашҡан барлыҡ белгестәр ҙә республика кимәлендә билдәләнәсәк, дәүләт наградаһы аласаҡ.\n…Табиптар әйтеүенсә, иң тулҡынландырғыс мәл тип йөрәктең яңы хужаһы күкрәгендә тибә башлауын атарға кәрәктер. Уның һәр тибеше ысын мәғәнәһендә яңынан тыуған бәхетле пациентҡа ғына түгел, ошо мәлде көткән башҡаларға ла өмөт бүләк итә кеүек.\nТотош уҡырға 1 682\nТотош уҡырға 690\nТотош уҡырға 843\nТотош уҡырға 729\nТотош уҡырға 806


Йондоҙнамә (5-11 ноябрь) » «Йәшлек» гәзите | Газета «Йәшлек»\nГазета "Йәшлек" » Махсус биттәр » Йондоҙнамә (5-11 ноябрь)\n04.11.2018 Йондоҙнамә (5-11 ноябрь)\nАлдан күрә белеү һәләтегеҙ күпкә көсәйер. Башығыҙға өмөтлө фекерҙәр даими килеп торор. Уларҙы кешеләрҙән йәшермәҫкә кәңәш ителә. Элегерәк ҡорған маҡсаттарығыҙға етди үҙгәрештәр индерерһегеҙ һымаҡ. Кесе йомала алыҫтан ыңғай хәбәр килер.\nҠайһы бер мәсьәләләр ҡалҡып сығыуы ихтимал. Яҡын кешеләргә мөрәжәғәт итеүегеҙ урынлы булыр. Уларҙың кәңәштәренә етди ҡарағыҙ. Шаршамбыла ниндәйҙер ҙур эште уңышлы тамамларһығыҙ. Бының өсөн маҡтау һүҙҙәрен дә ишетерһегеҙ, моғайын.\nАҙна барышында йорт-хужалыҡ эштәренә күберәк иғтибар бирергә тырышығыҙ. Әйткәндәй, һуңғы ваҡытта уларҙан бер аҙ ситләштегеҙ кеүек. Шаршамбынан һуң бөтә эштә лә етди ҡаршылыҡтар килеп сығыуы бар. Әүҙемлек, тырышлыҡ күрһәткән һайын, улар ҙа күбәйгәндәй булыр.\nБыл арала төрлө мәшәҡәт күбәйер. Шулай ҙа йондоҙҙар эшегеҙҙе ситкәрәк ҡуйып, күберәк һаулығығыҙ тураһында ҡайғыртырға кәңәш итә. Мөмкин тиклем өйрәнелгән көн тәртибен боҙмаҫҡа тырышығыҙ. Аҙнаның икенсе яртыһы күпкә тынысыраҡ үтер. Йомала ҡулығыҙға аҡса инер.\nТөп эшегеҙҙә әллә ни ҙур үҙгәрештәр көтөлмәй. Шишәмбелә күңелегеҙгә ятмаған эш менән шөғөлләнеүегеҙ ихтимал. Бәғзеләр ниндәйҙер етди ҡағыҙҙар менән эш итер. Әйткәндәй, уның осо-ҡырыйы әлегә күренмәй ҙә һымаҡ.\nКүпселек ваҡиғаның барышы яйланғандай күренер. Ҡайһы бер маҡсаттарығыҙҙан ваҡытлыса баш тартырға ла мәжбүр булырһығыҙ. Шулай ҙа йондоҙҙар һеҙгә һәр саҡ ярҙам итеп торор һәм быны асыҡ тойорһоғоҙ.\nҠәҙимге аҙна. Шишәмбегә артыҡ өмөт итмәгеҙ, алдан төҙөгән пландарығыҙ уйламағанда боҙолор. Шаршамбынан һуң ваҡ-төйәк мәшәҡәттәр күбәйер. Барыһына ла өлгөрөргә тырышып, хаталаныуығыҙ ихтимал.\nБөтә эшкә хәл-мөмкинлегегеҙ етмәҫ тә һымаҡ. Бар көсөгөҙҙө мөһим йүнәлешкә генә йүнәлтеүегеҙ дөрөҫ булыр. Шаршамбынан һуң ҡаршылыҡтар күбәйер. Йомала һеҙҙе кемдер алдарға тырышыр. Был көндә аҡса менән бәйле мәсьәләләрҙә бигерәк тә һаҡ булығыҙ.\nҺәйбәт аҙна. Ғөмүмән, унан ҡәнәғәт ҡалырһығыҙ. Бигерәк тә шишәмбе һәм шаршамбы уңышлы көтөлә. Быға күтәренке кәйефегеҙ ҙә булышлыҡ итер. Осор яңы белем алыу өсөн дә уңайлы. Шулай ҙа башҡаларға яҡын киләсәккә маҡсаттарығыҙ тураһында һөйләмәгеҙ.\nЙондоҙҙар көс-хәлегеҙҙе самалап ҡына, мөмкинлектәрегеҙҙән сығып эш итергә ҡуша. Был бигерәк тә аҡсалата сығымдарға ҡағыла. Шаршамбылағы һүлпәнлегегеҙ аҙаҡ үҙен ныҡ ҡына белдереүе лә ихтимал. Әлегә һеҙҙең өсөн булғанды һаҡлап ҡалыу мөһим.\nИң ҙур ҡыйынлыҡтар артта ҡалды, буғай. Мәл туҡтатырға мәжбүр булған маҡсаттарығыҙҙы бойомға ашырыу өсөн уңайлы. Төп эшегеҙҙә ыңғай үҙгәрештәр төҫмөрләнә башлар. Фекерҙәрегеҙҙе бер ҙә тартынмай башҡаларға, бигерәк тә етәкселәргә еткерегеҙ.\nОсор уҡыу, белем алыу, ижад менән шөғөлләнеү өсөн уңайлы. Алда һеҙҙе оҙайлы һәм уңышлы мәл көтә. Тап ошо арала матди хәлегеҙҙе яҡшыртыу буйынса яңы юлдарҙы табырһығыҙ һымаҡ. Йомала алған аҡсағыҙ тиҙ генә бөтөр.


19 Апрель 2018, 18:05\n«Башҡортостан продукты» билдәһенә эйә булған 14 предприятие «Рәсәйҙең 100 иң яҡшы тауары» конкурсында ҡатнашыуға ғариза тапшырған, тип хәбәр иттеләр республиканың Сауҙа һәм ҡулланыусылар хоҡуғын яҡлау буйынса дәүләт комитетында.\n«Башҡортостан продукты» билдәһенә эйә булған 14 предприятие «Рәсәйҙең 100 иң яҡшы тауары» конкурсында ҡатнашыуға ғариза тапшырған, тип хәбәр иттеләр республиканың Сауҙа һәм ҡулланыусылар хоҡуғын яҡлау буйынса дәүләт комитетында. Улар конкурсҡа ыҫланған балыҡ, балыҡ пресервалары, һөт һәм һөт өҫтө, икмәк, сироптар, йомшаҡ фермер сырҙары, тауыҡ йомортҡаһы, татлы аҡ май, лимон, ҡымыҙ, минерал һыу, бройлер ите, хәләл сосискалар, соустар тәҡдим иткән.\nТөбәк этапта еңеүселәр 11-14 октябрҙә Мәскәүҙә үтәсәк һатыу күргәҙмәһенә бара.\n«Аҙыҡ-түлек тауарҙары»нан тыш, конкурста «Етештереү-техник тәьминәте продукцияһы», «Халыҡ өсөн сәнәғәт тауарҙары (шул иҫәптән – халыҡ һәм художество кәсептәре тауарҙары)», «Халыҡ өсөн хеҙмәттәр», «Етештереү-техник тәғәйенләнештәге хеҙмәттәр» кеүек номинациялар бар.


Уҙған төн Өфөнөң Совет районында енәйәтсе банкоматтан аҡса урлаған\nӘлегә билдәле булыуынса, ул Әй урамындағы банк бүлексәһендә торған терминалды шартлатып, аҡса тартмаһын алып ҡасҡан.\nЕнәйәтсенең нисек эш иткәне видеокүҙәтеү ҡоролмаһына эләккән. Әлегә фаразланыуынса, ир банкоматты тишеп, шланг аша уның эсенә газ тултырған, аҙаҡ осҡон ярҙамында ҡоролманы шартлатҡан. Зыян күреүселәр тураһында мәғлүмәт юҡ, шартлау шулай уҡ банктың ишектәрен емергән. Ваҡиға тураһында сигнал дежур часҡә төнгө сәғәт дүрттәрҙә килә. Полиция хеҙмәткәрҙәре, оператив-тикшереү бригадалары йортта йәшәүселәрҙән һорау алған, шаһиттар эҙләнә. Банк вәкилдәре аңлатыуынса, енәйәтсе ҡулына 450 мең һумға яҡын аҡса төшөргән.


«Оҙатабыҙ иҫке йылды йырлап, бейешеп кенә», тип аталған мауыҡтырғыс байрам концерты. — Нефтекама дәүләт филармонияһы\n«Оҙатабыҙ иҫке йылды йырлап, бейешеп кенә», тип аталған мауыҡтырғыс байрам концерты.\nЯңылыктар "Оҙатабыҙ иҫке йылды йырлап, бейешеп кенә", тип аталған мауыҡтырғыс байрам концерты.\n5 января 2021 Яңылыктар\nНефтекама дәүләт филармонияһы артистары «Оҙатабыҙ иҫке йылды йырлап, бейешеп кенә», тип аталған мауыҡтырғыс байрам концертын ҡарарға саҡыра.🎶🎶🎶\nСарала йырсылар һәм данлыҡлы «Түңгәүер» бейеү ансамбле Һеҙгә күңелле, үҙенсәлекле, иң сағыу сығыштарын бүләк итәсәк.\nЙыр-моңға, юморға бай күңелле сара 12се ғинуарҙа 19:00 сәғәттә башлана.\nИҫегеҙгә төшөрәбеҙ: инеү ҡәтғи рәүештә, индивидуаль һаҡланыу битлҽктәрҽ (маскалары) менән.\nБыл талаптарҙы аңлауығыҙҙы һәм етди ҡабул итеүегеҙҙе үтенәбеҙ.\nҺау — сәләмәт булығыҙ! Барығыҙҙы ла көтөп ҡалабыҙ!


Гхарапури — Башҡорт Википедияһы\n18°57′45″ с. ш. 72°55′55″ в. д.\nГхарапури (ингл. Elephanta Island) — Һинд океанында Мумбаи гаванендәге утрау (Һиндостан).\nБоронғо замандарҙа утрау Гхарапури булараҡ билдәле булған. «Элефант утрауы» исемен XVI быуатта португал тикшеренеүселәре биргән, улар мәмерйәгә яҡын инеү урында базальт фил һынын күрәләр. Улар уны үҙҙәре менән бергә алып ҡайтырға уйлайҙар, әммә һөҙөмтәлә диңгеҙгә ташлайҙар, сөнки уларҙың сылбырҙары етерлек ныҡлы булмай. Һуңыраҡ был һынды британлылар Мумбаилағы Виктория һәм Альберт музейына күсерәләр (хәҙер доктор Бхау Даджи Лада музейы). Был утрау бер мәл урындағы ҡеүәтле короллектең баш ҡалаһы була. Леонардо да Винчиның йылъяҙмаһында (Францияның Милли китапханаһында һаҡлана) ошондай яҙма бар: «Һиндостандағы Элефант картаһына эйә булған Антонелло галантереясы». Кем булған ул Флоренция сәйәхәтсеһе Антонелло билдәһеҙ.\nЭлефант утрауының ҡаяларҙа уйып эшләнгән мәмерйә ҡорамдары арҡаһында утрау популяр туристик йүнәлеш булып тора.\nУтрауға тиклем Мумбаинан паром менән еңел барып була, утрау-ҡаланың көньяҡ-көнсығыш яры буйынан ул яҡынса 10 км алыҫлыҡта ята. Кәмәләр көн һайын Һиндостан Ҡапҡаларынан юлға сыға, юлдың ваҡыты бер сәғәт тирәһе. Билеттарҙы порттың үҙендә һатып алырға була. Беренсе паром иртәнге сәғәт туғыҙҙа, ә һуңғыһы көндөҙгө сәғәт икелә китә. Утрауҙа кәмәләр өсөн пристандән алып данлыҡлы мәмерйәләр баҫҡыстарына тиклем һуҡмаҡ һалынған.\nШулай уҡ причалдан алып мәмерйәгә барыусы баҫҡыстарға тиклем тар колеялы тимер юлы маршруты бар (600 метр). Юл буйлап сувенирҙар, беләҙектәр, мунсаҡтар, күргәҙмә өлгөләре һатып торалар. Ризыҡ һәм эсемлектәрҙе киосктарҙа һатып алырға мөмкин. Юл буйынса бәләкәй маймылдар ваҡыты менән һатыусыларҙан, туристарҙан, сүп-сар контейнерҙарынан әйберҙәр урлап ҡасып, уйнап йөрөй.\n↑ Ҡалып:Cite EB1911\n↑ HT Cafe, Mumbai, Monday, 2007 june 4 pg.31 - Article "Lord of the Islands" Pinto by Jerry\nGoing'Gharapuri tough at ' s\nhttps://ba.wikipedia.org/w/index.php?title=Гхарапури&oldid=866148 ҡабул ителгән\nБыл бит һуңғы тапҡыр 18:44 15 февраль 2019 үҙгәртелгән.


Эшһеҙ булған өсөн түләргәме? » Башҡортостан гәзите\n"Башҡортостан гәзите" » Сәйәсәт » Эшһеҙ булған өсөн түләргәме?\nЭшһеҙ булған өсөн түләргәме? 15.05.2018 // Сәйәсәт\nХеҙмәт урынынан ниндәй ҙә булһа сәбәп нигеҙендә ҡолаҡ ҡаҡҡан кешегә эшһеҙлек буйынса пособие түләп барыу барлыҡ донъяла ҡабул ителгән, сөнки эш тапҡансы нимәгәлер йәшәп торорға кәрәк бит. Уның күләме, тәбиғи, төрлө илдәрҙә төрлөсә. Совет власы осоронда ундай түләү булманы, киреһенсә, әрәмтамаҡлыҡ өсөн яуаплылыҡҡа тарттырыуҙары ла ихтимал ине. Хәҙер мәшғүллек һәм уны көйләү – үҙе бер сәйәсәт. Был даирәлә ниндәй үҙгәрештәр бар?\nКүптән түгел Рәсәйҙең Хеҙмәт министрлығы эшһеҙлек өсөн пособиены йәшәү минимумы кимәленә саҡлы күтәрергә тәҡдим итте. Киләһе йылдың 1 ғинуарынан уны түләү тәртибе һәм шарттары ла үҙгәрергә тейеш. Бөгөн эшһеҙлек буйынса пособиеның иң аҙ кимәле – 850 һум, иң юғарғыһы 4 900 һум тәшкил итә. Ә йәшәү минимумы Рәсәй Хөкүмәте ҡарары менән билдәләнә, әле ул хеҙмәткә ярашлы халыҡ өсөн 11 160 һумға тиң.\nМинистрлыҡ ошо ҡануни проектта эшһеҙлек буйынса пособие түләү осорон ике тапҡырға ҡыҫҡартырға тәҡдим итә. Хәҙерге мәлдә йылына 26 аҙнанан да кәм эшләмәгәндәр 12 ай буйы түләү алырға хоҡуҡлы. Яңы редакцияла ул ярты йылға саҡлы ҡыҫҡартылған. Кемдәр беренсе тапҡыр эш эҙләй йәки 26 аҙнанан да кәмерәк тир түккән – түләү өс ай ғына башҡарыла. Уларҙың тәүге осрағында – беренсе өс айҙа эшһеҙгә уның һуңғы урынындағы хеҙмәт хаҡының 75 проценты, артабанғы өс айҙа 60 проценты күләмендә түләнә.\n“Росстат” мәғлүмәттәренә ҡарағанда, мәшғүллек органдарында иҫәптә торған эшһеҙҙәр һаны быйылғы февраль аҙағына бер миллион тәшкил итә ине, шуның 0,8 миллионы эшһеҙ статусына эйә булған, шул иҫәптән 0,7 миллионы пособие алған. Халыҡ-ара хеҙмәт ойошмаһы методологияһы буйынса иҫәпләгәндә, эшһеҙҙәрҙең дөйөм һаны 3,8 миллионға етә. Ошо уҡ мәғлүмәттәргә күҙ һалһаҡ, февралдә эш эҙләп табыуҙың уртаса ваҡыты һигеҙ ай икәнен күрербеҙ. Был иһә тәҡдим ителергә ихтимал булғаны эшһеҙлек пособиеһы түләү осоронан байтаҡҡа күберәк.\nКүрәһең, Хеҙмәт министрлығы хәҙер рәсми эшһеҙҙәрҙең пособиены өс ай алыуы, ә яңы хеҙмәт урыны табыу өсөн ярты йыл самаһы ваҡыт сарыф итергә тейешлегенән сығып ҡарар ҡабул итәлер. Закон проектындағы аңлатмала түләүҙең уртаса оҙайлығы – 87 көн, ә эшһеҙлектең уртаса осоро 114 көн булыуы күрһәтелгән. Нигеҙҙә, ул шуға бәйле: ағымдағы пособиеның күләме бик бәләкәй һәм уны оҙағыраҡ ваҡыт алыу отошло түгел.\n– Рәсәйҙә рәсми теркәлгән эшһеҙлек бик аҙ – бер процент ҡына. Пособие ла эшһеҙ ҡалғандарҙы һис тә ылыҡтырырлыҡ түгел, – ти Мәскәү дәүләт университетының география факультеты Рәсәйҙең иҡтисади һәм социаль географияһы кафедраһы профессоры Наталья Зубаревич. – Юғары пособиеға юғары эш хаҡынан киткәндәр генә лайыҡ, ә күпселеккә икешәр мең генә бирәләр.\nУның әйтеүенсә, пособие күләмен арттырыу уға тиҙ арала “күләгәләге” секторҙа эшләгәндәрҙе күпләп йәлеп итә башлаясаҡ. Ысынлап та, рәсми теркәлмәй генә эшләп йөрөп тә бер юлы мәшғүллек органында сиратҡа баҫҡан һәм аҙмы-күпме пособие ла алып йөрөгән граждандар байтаҡ. Тик күпме һуң улар? Яуап юҡ. “Һеҙ ундайҙарҙы нисек “фильтрларға” уйлайһығыҙ?” – тип мөрәжәғәт итә профессор Хеҙмәт министрлығына.\nҠаҙнанан эшһеҙҙәргә пособие түләүгә быйыл 39,2 миллиард, киләһе йылда – 40,5 миллиард, 2020 йылда 41,3 миллиард һум бүлеү ҡаралған. Әгәр ҙә бөгөн рәсми теркәлмәй эшләгәндәр ҙә, пособиеның арттырылыуына ҡыҙығып, хеҙмәт биржаларына ашыҡһа, был сумма, әлбиттә, етмәйәсәк.\nХеҙмәт министрлығы үҙенең сайтында “Эшһеҙлек буйынса пособиены арттырырға кәрәкме?” тигән һорау алыу үткәргән. Яуап биргәндәрҙең 70 проценты: “Эйе, ауыр хәлдә ҡалғандарға ярҙам итергә кәрәк”, – тигән, 24 проценты: “Юҡ, был уларҙы эш табыуға дәртләндермәйәсәк”, – тип яҙған, алты проценты: “Белмәйем” – тип кенә ҡуйған.\n– Министрлыҡтың был проекты тәҡдим кимәлендә генә ҡалырға ла мөмкин, – ти Дәүләт Думаһының Хеҙмәт, социаль сәйәсәт һәм ветерандар эше комитеты етәксеһе Ярослав Нилов. – Хөкүмәттең фекере әйтелмәгән бит әле, ә ул – һәр саҡ финанс даирәһенең социаль блок менән ыҙғышыу урыны. Бындай тәҡдимдәрҙең дәүләт өсөн күпмегә төшөрөн Финанс министрлығы ғына белә...


18 башҡа бушлай видео чат - Видео чат №1 - ҡыҙ менән танышырға видео онлайн\nҺәм беҙҙең сайттан танышырға уникаль хеҙмәттәр тәҡдим полном танышты\nҺәм беҙҙең сайттан танышырға уникаль хеҙмәттәр тәҡдим полном танышты, уларҙың үҙенсәлектәрен иҫәпкә физик мөмкинлектәре сикләнгән кешеләрБеҙҙең сайтында белергә мөмкин коммуникация төрлө программалар ҡулланыуы тураһында кеүек бушлай онлайн, телеграмма һәм башҡа бик күптәр. Һәм беҙҙең сайттан танышырға уникаль хеҙмәттәр тәҡдим полном танышты, уларҙың үҙенсәлектәрен иҫәпкә физик мөмкинлектәре сикләнгән кешеләр. Беҙҙең сайтында белергә мөмкин коммуникация төрлө программалар ҡулланыуы тура...\nПенза осрашыу Тролоть осрашыу сайтында\nИнтернет беҙҙең тормошҡа оҙаҡ ваҡыт булаАнтенналарҙы кешеләр үҙ раят барыһы да күберәк. Береһе-беҙҙең өсөн дә бик күп ваҡыт беҙҙең тәртибе өсөн, үҙенең шәхси тормошона арналған. Беҙ бер нисә тапҡыр ишетеп һәм бөтә тарихы тураһында һөйләне, нисек ҡарата мөнәсәбәттең тейешле интернет ярҙам итә башлай. Һуңынан ныҡлы төҙөлгән ғаиләләр була уның. Интернет аралашыу өсөн етди мөнәсәбәт сайтында таныша башларға тәҡдим трулоло пенза, төҙөй башлау өсөн етди мөнәсәбәт һәм мөхәббәт таптың үҙеңә. Һ...\nҺин бүлеге ҡыҙы\nМәҫәлән, халыҡ өсөн\nЕнес билдәләре буйынса бүленеше, шулай уҡ нисбәт атап енес, зат нисбәте күҙ алдына билдәләре буйынса айырыла торған кеше нисбәте, халыҡтың теге йәки был төркөмөнә ҡарайБыл, ғәҙәттә, ҡатын-ҡыҙҙар һәм ир-егеттәр араһында һан нисбәте. ?, ир-аттар йәки ҡатын-ҡыҙ менән сағыштырған. Шулай уҡ процент нисбәтендә иҫәпләнә зат булырға мөмкин: был ир-егет һәм ҡатын-ҡыҙ, был ?, ир-егет һәм ҡатын-ҡыҙ.\nҠатын-ҡыҙ һәм ир-ат секс\nБөтә зат индивидуум йәки ...\nРаштыуа байрамы һиндостанда, дөрөҫө шул\nУлар яңы күршеләрен л\nИндеецтар улар араһында ғаилә йорт, уларҙың тартаЛена Калитта ҡыҙы һөйләй Һиндостан тарихы тураһында бик күп ҡыҙыҡлы. Кисә һиндостанда, ысынлап та, кеше өсөн Раштыуа."Л белә Эйе, был беҙҙең илдә"тип аталған морон Бади"тигәнде аңлата һәм"ҙур көн", Калитта яуап бирә. Тик уларҙың уның халҡы христиан динен. Шуға күрә Раштыуа - был байрамды һиндостанда:"һәм ул шыршы Биҙәй Ҡыҙыҡ лена һорай. Һәр йыл һиндостанда Алатас белештәр раштыуа ғаилә олатаһы һәм өләсәһе:...\nБушлай видео-сат менән порно өсөн онлайн күрһәтә\nҺин генә һайлай ала\nБеҙ һеҙҙең менән осрашыуҙы түҙемһеҙлек менән көтәс беҙҙең видео сат менән порно веб-камералар мең егет менән ҡыҙ осрашып бөтә донъя иҫ киткес һеҙ, һеҙ онотолмаҫ тәьҫораттар бүләк әҙер. Йәки иҫәпләгән блондинка һәм брюнетка, ерән йәки блондинка йөнлө йәнлектәрҙе, йәш студенттар, өлкән пьянить валсығы, арбаусы өлгөрөп, хатта бабушка - үҙеңде тотоу, улар барыһы ла веб-камералар һәм наготове көтә, һеҙҙең күп һанлы булыуҙары өсөн бушлай бер бүлмәлә, ҡушылыуға б...\nМИНЕҢ ӘХИРӘТЕМ МИНЕ БЫЛ ФИЛИППИНЫ КИЛӘ. (Канада, филиппин булып филиппинка)\nТеррьен минең әхирәтем\nМинең дуҫтарым килһен миңә ҡунаҡ килә ФилиппинҺәм мин вкатиться һәм ҡый таклобан ҡалаһын, беҙ унда кемделер осратып. Эйе, әгәр ҙә һин беләһең, мин таныштырғандан һуң неде филиппинка һуңғы ай. Күп юлдар ҡушыла, ул һәр бонус, ҡыҙ ҡасан ваҡыт табып, килгән өсөн.\nКүберәк түләргә таныштырҙы\nБыл мажара. самар менән канада ғына түел, филиппинка, филиппин һәм яҡшы кәйеф.\nКорея сайтында таныша - таныша, сайттың\nЮҡ, ул һаман йәшел әле\nҒәҙәти булмаған урындарына инеп була һеҙҙең сайтында алырға тырыша\nРаҫлау өсөн, тип, һеҙ, ысынлап та ла, зинһар, Һеҙ мобиль телефон номерҙары индерелгән.\nПринцын эҙләп - юҡ, улар барыһы ла ыштан.\nҺин ысын ир-аттар кәрәк, рәт-рәт полковник. Шулай булғас, ул нисек әйтһә, шулай булды, отсекаться. Әгәр шулай булмаһа, нимә ул тели-тип, ысынлап яратһаң, ул быға иреште. Дөйөм алғанда, яугир, бүре, полковник, принц түгел, әммә, бәхет һәм...\nКем-береһе менән аралашып филиппинец ҙә бар\nбашҡа ҡыҙҙар менән һәм бушлай теркәү видеочивать чатта теркәлергә рулетка менән ҡыҙы 18 егет менән таныша. видеочивать пар осрашыу танышыу өсөн бушлай онлайн видео чат скайп аша танышып видео видеочивать бушлай рулетка заможняя ҡатын-ҡыҙ менән танышырға теләй секс видео менән бушлай таныша


Сит илдән тауар алып, законға ҡаршы сығып ҡуймағыҙ » "Йәшлек" гәзите\nГазета "Йәшлек" » Яңылыҡтар таҫмаһы » Сит илдән тауар алып, законға ҡаршы сығып ҡуймағыҙ\nКүптәр Ҡытай интернет-магазиндары тураһында ишеткәне барҙыр. Был сауҙа майҙансыҡтарында бик шәп әйберҙәрҙе осһоҙ хаҡҡа һатып алырға мөмкин. Өҫтәүенә посылка ебәреү өсөн почта сығымдары түләргә кәрәкмәй.\nҠытайҙа кейем-һалымдан алып электрон әйберҙәргә тиклем алырға мөмкин. Ләкин портатив видеокамералар йәки фотоаппараттар алғанда һаҡ булығыҙ. Был гаджеттар күбеһенсә ручкаға, брелокка, сумка эсенә йәки башҡа бәләкәй әйбер эсенә урынлаштырылған һәм РФ Енәйәт кодексының 138.1 статьяһына ярашлы закондан тыш шәхси мәғлүмәт алыу өсөн тәғәйенләнгән махсус техника тип һанала.\nЯңыраҡ Октябрьский ҡалаһында йәшәүсе 29 йәшлек егет ошо статья буйынса яуапҡа тарттырылған. Ул 2013 йылдың 6 де кабрендә БР буйынса Рәсәй Федераль һаҡ хеҙмәте идаралығы хеҙмәткәрҙәре тарафынан почта бүлексәһендә ҡулға алынған. Егет ручка эсенә урынлаштырылған видеорегистратор ебәрелгән посылканы алған булған. Бындай әйбер кешенең ризалығынан тыш аудио һәм видеояҙма алыу өсөн тәғәйенләнгән һәм уны һатып алыу Рәсәй закондарына ҡаршы сығыу тип һанала.\nСығыу ваҡыты 18-03-2014, 07:56 | Ҡаранылар: 718\nКеше көшөлөгөнә ҡул һуҙмағыҙ!\nОсһоҙға хаҡҡа китап кәрәкһә, букинистика магазинына кил\nКеше әйберенә ҡул һуҙып, законға ҡаршы сыҡма


Инженерлыҡ эше оҫтаһы\n10 Апрель 2018, 12:01\nБөгөн ауыл хужалығы производствоһын заманса техниканан башҡа күҙ алдына ла килтереп булмай, әммә кешеләрҙән башҡа ул – ни бары йәнһеҙ тимер киҫәге генә.\nБөгөн ауыл хужалығы производствоһын заманса техниканан башҡа күҙ алдына ла килтереп булмай, әммә кешеләрҙән башҡа ул – ни бары йәнһеҙ тимер киҫәге генә. Тап үҙ эшенең ысын оҫталары уны хужалыҡтарға баҫыуҙарҙа һәм фермаларҙа уңышҡа өлгәшеү мөмкинлеге биргән һөҙөмтәле инструмент итә ала.\nБыл һөнәр вәкилдәре өсөн “миҙгел түгел” тигән төшөнсә юҡ. Улар яҙғы сәсеүҙә, ураҡ осоронда һәм ҡышын, ҡыҫҡаһы, йыл әйләнәһенә һәр ваҡыт эш менән мәшғүл. Ә баҫыуға сығыуға һанаулы ғына көндәр ҡалғас, ауыл хужалығы предприятиелары инженерҙары өсөн айырыуса ҡыҙыу мәл етә. Үҙ һөнәренә ғүмеренең күп өлөшөн арнаған “Раевка” ауыл хужалығы предприятиеһы баш инженеры Мөнир Хәкимов быны яҡшы аңлай.\nБәләбәй ауыл хужалығын механикалаштырыу һәм электрлаштырыу техникумын тамамлап, хеҙмәт эшмәкәрлегенең 45 йылын аграр тармаҡҡа арнаған ул. Туған колхозында хеҙмәт юлын башлағандан һуң, Торонтайыш егете ябай эшсенән хужалыҡтың баш белгесенә тиклем күтәрелә. Үҙ эшен яҡшы белгән грамоталы етәксе ауыл хужалығы производствоһын үҫтереүгә ҙур өлөш индерә. Күп йылдар дауамында райондың иң ҙур предприятиеһы тәүгеләрҙән булып яҙғы баҫыу эштәрен башлай һәм ҡыҫҡа ваҡытта ураҡты уңышлы тамамлай. Ә бит уға, тәү сиратта, инженерлыҡ хеҙмәтенең тотороҡло эшләүе һөҙөмтәһендә өлгәшелә, сөнки техниканы ваҡытында сифатлы ремонтлау һәм уның баҫыуҙарҙа өҙөклөкһөҙ эшләүе тап ошо хеҙмәткә бәйле.\nЭшлекле һәм энергиялы хеҙмәткәр механиктар, тракторсылар һәм шоферҙар, коллегалары, етәкселек араһында үҙ эшенә яуаплы ҡарауы һәм шул уҡ ваҡытта намыҫлы, тыйнаҡ һәм әҙәпле булыуы менән ҙур абруй ҡаҙана. Күптәргә унан техникаға һаҡсыл ҡарашҡа өйрәнергә кәрәк, ти коллегалары Мөнир Марат улы тураһында.\nИнженер заманса техника һәм ҡорамалдар эшен көйләп, хужалыҡта яҡшы иҡтисади күрһәткестәр һәм рентабеллеккә өлгәшеү өсөн ҡулынан килгәндең бөтәһен дә эшләй. Тырышлыҡ үҙ емештәрен бирә: “Раевка” йәмғиәте бына бер нисә йыл инде тармаҡ лидерҙары сафында. Баш инженерҙың намыҫлы хеҙмәте бер нисә тапҡыр район хакимиәтенең, республика аграр ведомствоһының Почет грамоталары, менән билдәләнде. Мөнир Хәкимов шулай уҡ Рәсәй Федерацияһы Ауыл хужалығы министрлығының Почет грамотаһы һәм Рәхмәт хаты менән дә бүләкләнгән.


Хәбәрҙәр: Израиль фәләстиндар менән Халыҡ-ара енәйәт судына ҡушылыу хаҡында бәхәсләшә.\nИзраиль фәләстиндар менән Халыҡ-ара енәйәт судына ҡушылыу хаҡында бәхәсләшә.\nФәләстин автономияһы башлығы Мәхмүт Аббас, БМО Именлек советы Фәләстинды бойондороҡһоҙ дәүләт сифатында таныуҙан баш тартып бер тәүлек үткәндән һуң, халыҡ-ара 20 килешеүгә ҡул ҡуйҙы. Фәләстиндарҙы үҙ сафына алған ойошмаларҙың береһе- Халыҡ-ара енәйәт суды.\nИзраиль премьер-министры Биньямин Нетаньяху был хәлгә шундай комментарий бирҙе:\n“Халыҡ-ара енәйәт суды, беҙҙең уйыбыҙ буйынса, ике йөҙлө позицияһы өсөн, Фәләстин автономияһына теркәлергә ризалыҡ бирмәҫкә тейеш, Фәләстин -дәүләт түгел, “Хамас” террористары менән хеҙмәттәшлек иткән ойошма, ул хәрби енәйәттәр эшләй. Израиль иһә- юғары моралле армияһы булған, халыҡ-ара хоҡуҡтарға хөрмәт менән ҡараған, закон буйынса эш итеүсе ил.”\nФәләстин позицияһы яғын Израиль менән һөйләшеүҙәрҙә Фәләстин делегацияһына етәкселек иткән Сәиб Эрекат белдерҙе:\n“Фәләстин- оккупацияланған дәүләт. Фәләстин беҙ ҡул ҡуйған бөтә резолюцияларҙағы һәм килешеүҙәрҙәге барса халыҡ-ара йөкләмәләрҙе үтәй. Беҙ Ядро ҡоралын таратмау тураһындағы килешеү, Халыҡ-ара енәйәт суды менән бергә бөтә халыҡ-ара институттарға инергә теләйбеҙ.”\nХалыҡ-ара енәйәт суды геноцид мәсьәләләре һәм хәрби енәйәттәр буйынса ҡарар сығара. Израиль орган булараҡ милли суверенитеттарҙы сикләүсе бындай суд идеяһын ҡабул итмәүсе дәүләттәр иҫәбенә инә.


Волейбол турнирында "Яңылыҡтар" хеҙмәте командаһы икенсе урын яуланы\n"Башҡортостан" телерадиокомпанияһы тарафынан уҙғарылған уйын күренекле диктор, радио һәм телевидение алып барыусыһы, Башҡортостандың халыҡ артисы Әхәт Мортазиндың яҡты иҫтәлегенә арналды. Журналистар өсөн үткәрелгән турнирҙарҙа Әхәт Мотаһар улы "Юлдаш" радиоһы командаһын гел беренселеккә әйҙәп, эшкә генә түгел, спортҡа ла етди ҡарауын күрһәтә ине.\n"Салауат Юлаев" клубы мәктәбенең 2007 йылғы хоккейсылары "Газпром нефть Кубогы"ның суперфиналына сыҡты\nИртәгә йәш юлаевсылар Мәскәүҙең "ЦСКА" клубы менән көс һынаша. Көнсығыш конференция финалында Александр Жмаев тәрбиәләнеүселәре Омскиҙың "Авангард" клубы менән осрашып, буллиттарҙа 6:5 иҫәбе менән еңеү яуланы. Ә уға тиклем Өфө клубы Магнитогорскиҙың "Металлург", Хабаровскиҙың "Амур", Новосибирскиҙың "Себер" командаларын ҡыйратты.\nДим районында йәшәүселәр өсөн еңел атлека буйынса эстафета ойошторола\n29 апрель Дим районында еңел атлетика буйынса эстафета үтә. Спорт сараһы “Баланово» паркында уҙасаҡ. Эстафетала мәғариф учреждениелары һәм хеҙмәт коллективтары үҙ көстәрен һынаясаҡ.\nНефтекаманың "Батыр" хоккейсылары "Төбәктәр Кубогы"н яулай алманы\nБөгөн Башҡортостан командаһы Пензаның "Дезилист" клубынан 0-4 иҫәбенә отолдо. Шулай итеп, милли йәштәр хоккей лигаһының финал серияһында дәғүәселәр 3-0 иҫәбе менән еңеү яуланы.\nБашҡалала хаҡлы ялдағылар араһында иң көслө спортсменды билдәләйәсәктәр\nДим районында оло йәштәгеләр өсөн Спартакиада үтәсәк. Спорт сараһы 28 һәм 29 апрель көндәре ойоштороласаҡ.\nӨфөлә Башҡортостандың халыҡ шағиры Рәми Ғариповтың иҫтәлегенә милли көрәш буйынса республика турниры үтте\nСпортты үҫтереү, уҡыусылар араһында сәләмәт тормошто пропагандалау, көслө баһадирҙарҙы билдәләү маҡсатында ойошторолған бәйгене асыу тантанаһында Рәми Ғарипов исемендәге 1-се Башҡорт республика гимназия-интернатының "Аҡйондоҙ" халыҡ бейеүҙәре, Әҙеһәм Исҡужин исемендәге ҡурайсылар ансамблдәре сығыш яһаны.\nӨфөлә хоккей тренерҙарын әҙерләүсе мәктәп асылды\nЯңы учреждение хоккей федерацияһының Башҡорт физик культура институты менән берләшеүе һөҙөмтәһендә барлыҡҡа килде. Тренерҙар мәктәбенә Сергей Михалев исеме бирелде.\n12 апр, 21:31\nТуймазы районына иң көслө көрәшселәр йыйылды\nЙыл һайын төбәктә хакимиәт башлығы призына милли көрәш һәм билбау көрәше буйынса ярыш үтә. Быйыл унынсы тапҡыр ойошторолған бәйгегә Башҡортостандан тыш, Татарстан республикаһы спортсылары ла саҡырылды.\nБаймаҡ ҡалаһының "Баһадир" физкультура һауыҡтырыу комплексында Урал аръяғы почта бүлексәләре хеҙмәткәрҙәре араһында спорт ярыштары үтте. Унда Баймаҡ, Сибай, Белорет ҡалалары почта бүлектәре вәкилдәре ҡатнашты.\n09 апр, 21:33\nСәләмәт тәндә - сәләмәт рух. Республикала дәүләт органдары хеҙмәткәрҙәре араһында спартакиада дауам итә. Бөгөн ярыш волейбол буйынса үтте.\n07 апр, 22:32\nЭркка Вестерлунд “Салауат Юлаев” хоккей клубының баш тренеры вазифаһын бушата\nБындай ҡарар ике яҡ тарафынан да раҫланды. Ваҡытлыса баш тренер вазифаһын Николай Цулыгин башҡарасаҡ.\n04 апр, 11:20\nӨфө халҡы йөҙөүҙән ГТО нормаларын тапшыра ала\n14 апрелдә йөҙөү буйынса ГТО нормативтары ҡабул ителә. 6 йәштән алып теләгән һәр кем үҙен һынап ҡарай ала.\n04 апр, 10:54\nӨфөлә Рима Баталованың «Милләт йәшлеге» йәмәғәт премияһын тапшырыу тантанаһы үтте\nРеспубликаның мөмкинлектәре сикләнгән йәш спортсылары һәм уларҙың тренерҙары бишенсегә тәбрикләнде. Быйыл бүләкләү тантанаһында билдәле олимпия чемпиондары Татьяна Лебедева менән Александр Карелин да ҡатнашты. Дәүләт думаһы депутаты грек-рим көрәше буйынса республика мәктәп уҡыусыларына оҫталыҡ дәресе лә ойошторҙо.\n03 апр, 23:09\nБашҡортостан юғары уҡыу йорттарының хоккей лигаһы уйындары тамамланды\nӨфө дәүләт нефть техник университеты студенттары Башҡортостан Республикаһының Студент хоккей лигаһында еңеү яуланы.\n03 апр, 17:04\nБашҡортостан спортсылары Рәсәй Чемпионатында еңеү яуланы\nТүбәнге Тагилда саңғы менән трамплиндан һикереү буйынса спорт форумы тамамланды.\n03 апр, 15:38\nБашҡортостандың йәш шахматсылары ике алтын яуланы\nҠазанда сатраш уйыны буйынса Рәсәй Кубогы этабы үтте. Ярышта 300-ҙән ашыу спортсы ҡатнашты. Башҡортостан вәкилдәре Камилла Байбурина һәм Родион Гаймалеев 9 һәм 15 йәшлек уйынсылар категорияһында беренсе урындар алды.\nЭрнест Яхин Рәсәй чемпионатында беренсе урын алды\nЧайковскийҙа саңғы буйынса ике төр ярыш буйынса спорт форумы уҙҙы. Чемпионаттың һуңғы көнөндә 10 саҡрымға ярыш һәм К-125 трамплинынан һикереүҙәр булды. Иң яҡшы һөҙөмтәне Башҡортостан вәкиле Эрнест Яхин күрһәтте. Трамплиндан ул 140 метрға һикерҙе.\n02 апр, 12:29\nСемен Елистратов добавил в свою копилку еще одно чемпионство\nВ Санкт-Петербурге подошел к концу чемпионат России по шорт-треку. Семен Елистратов, защищающий честь Башкортостана, сумел завоевать золото на дистанции 1000 метров. На второй строчке Виктор Ан, а замкнул призовую тройку Владимир Григорьев.\n01 апр, 20:25


Күп балалы әсәләргә – миҙалдар // Йәмғиәт | новости башинформ.рф\nКүп балалы әсәләргә – миҙалдар\n15:00, 23 июня 2010 Йәмғиәт\n86-сы тантана һәм 60 наградланған күп балалы әсә. Шаршамбы, 23 июндә, Республика Йортонда ғаилә усағын һаҡлаусыларҙы, биш бала табып тәрбиәләгән ҡатын-ҡыҙҙарҙы хөрмәтләнеләр. Республиканың төрлө ҡалаларынан һәм райондарынан килеүселәрҙе бер нәмә берләштерә – улар барыһы ла «Әсәлек даны» миҙалы менән наградланды. Традиция буйынса ҡатын-ҡыҙҙарҙы Башҡортостан Президенты Мортаза Рәхимов ҡотланы. Әсәйҙәргә мөрәжәғәт итеп, төбәк башлығы, республика Рәсәй Федерацияһының күп балалы әсәләрҙе наградлау традицияһы тергеҙелгән тәүге субъект булды, тип билдәләне. Беренсе тантана 1998 йылда үткәрелде.\n— Шулай итеп беҙ әсәйҙәребеҙҙең абруйын күтәрергә теләнек, — тине Президент. – 12 йылда биш меңдән ашыу ҡатын-ҡыҙға миҙалдар тапшырылды. Тыуым артыуы – үҙе үк ҡыуаныс. Республикала 82 меңдән ашыу әсә әсәлек капиталы алды.\nБашҡортостандың социаль сәйәсәтендә бөгөн ғаиләгә — йәмғиәтебеҙҙең йәшәү нигеҙенә өҫтөнлөктәр бирелә. Үҙенең төп бурыстарының береһен республика властары ғаиләгә йәшәү, бала табыу һәм тәрбиәләү өсөн уңайлы шарттар булдырыуҙа күрә. Ғаиләгә ярҙам итеүгә йүнәлтелгән саралар закон нигеҙендә нығытылған. Ярҙам федераль һәм республика пособиелары түләүгә һәм льготаларға ғына ҡайтып ҡалмай, шулай уҡ социаль-мәҙәни, көнкүреш объекттары төҙөүҙә лә сағыла. Иң мөһиме — мәктәптәр һәм дауаханалар, санаторийҙар, мәҙәниәт һарайҙары һәм социаль үҙәктәр ҡалаларҙа ғына түгел, шулай уҡ ауылдарҙа ла төҙөлә. Был турала Мортаза Рәхимовҡа ҡатын-ҡыҙҙар ҙа әйтте. Һәр береһе төбәк башлығына рәхмәтен белдерҙе.\n— Баш ҡаланан алыҫ районда яҡшы юлдар һалыныр, заманса мәктәптәр, дауаханалар төҙөлөр тип, беҙ ҡасандыр хыял да итмәй инек, — тине, Президент ҡулынан награда алып, Бөрйән районы Пионерҙар һәм уҡыусылар йорто педагогы Розалия Ишдәүләтова. – Яҡшы йәшәү, эшләү, бала табыу һәм тәрбиәләү өсөн бөтә шарттар булдырылған.\n«Рощинский» дәүләт унитар ауыл хужалығы предприятиеһы «Первомайское» бүлексәһенең машина менән һауыу операторы Олеся Федорова республика башлығы менән үҙ шатлығын уртаҡлашты. Ул алтынсы сабыйын көтә.\n— Афарин, — тине уға Президент. – Әсәлек ҡатын-ҡыҙҙы биҙәй генә. Һеҙгә ҡарап, күп балалы әсәләр тип уйламаҫһың да. Барығыҙ ҙа йәшһегеҙ, сибәрһегеҙ.\n— Әсә булыу — ҙур бәхет һәм ысын бер мөғжизә, — ти Нефтекаманан Эмма Вәлиева. — Ирем Альберт менән беҙҙең — бер ҡыҙыбыҙ һәм дүрт улыбыҙ. Беҙ – бик бәхетле ғаилә.\nБыл көндө наградланыусы ҡатын-ҡыҙҙарҙың һәр береһе үҙенсә уникаль. Ҡайһы берҙәренең инде ейәндәре бар, икенселәренең иһә иң кесе сабыйҙарына бер йәш кенә тулған. Уларҙың ғаиләләрендә хикмәтле ҡағиҙәләр ҙә юҡ. Иң мөһиме — мөхәббәт, бер-береңде аңлау, татыулыҡ, ихтирам һәм “бергә” һүҙе бар. Уларҙың бәхете тап бына шунда ла.


Люциә еңгәм, гүйә, сағыу йондоҙ » Башҡортостан гәзите\n"Башҡортостан гәзите" » Йәмғиәт » Люциә еңгәм, гүйә, сағыу йондоҙ\nЛюциә еңгәм, гүйә, сағыу йондоҙ 31.01.2012 // Йәмғиәт\nБөтәһе менән дә ҡыҙыҡһыныусан балаларға телефон аппаратының нисек эшләгәнен аңлата, хатта трубкаһын ҡолаҡҡа терәп, тылсымлы “алло, алло” һүҙҙәрен әйтеп ҡарарға ла рөхсәт итә, сағыу һүрәтле конверт, открыткаларҙы күрһәтә торғайны. Шул арала балаларҙың нисек уҡыуҙары, ниндәй билдәләр алыуҙарын һорашып, ата-әсәләренең хәл-әхүәлдәрен белешеп, уларға сәләм-теләктәрен әйтеп, йылы һүҙҙәре менән дәртләндереп, оҙатып ҡала ине. Ошо һәр кемгә мөләйем йөҙлө Люциә Хәйбулла ҡыҙының ауылдаштар менән аралашҡанын күҙәтеп, һөйләшкәндәрен тыңлап, өлкәндәрҙең үҙ хеҙмәттәрен атҡарыуҙағы тырышлығы, бер-береһенә ихтирамлы, илтифатлы мөғәмәлә һәм мөнәсәбәттәренән фәһем алдыҡ, тормош тәжрибәһе тупланыҡ, ҡыҫҡа ғына ваҡыт араһында бәләкәй, ләкин тос, ғүмерлеккә иҫтә ҡалырлыҡ тәрбиә һабаҡтарын үҙләштерҙек.\nЛюциә Хәйбулла ҡыҙы ауылдаштарының тормошона ла битараф булмағандыр, сөнки ул һәр баланың ата-әсәһен, ағай-апайҙарын исемләп белде. Ишле ғаиләлә үҫкән аҡыллы, тәрбиәле әсә сит балаларға ла һөйкөмлө, йомшаҡ күңелле яҡын кеше булды.\nАуыл кешеләренең барыһы ла радио тыңлап, телевизор ҡарау мөмкинлегенә эйә булғансы, почта бүлексәһе тышҡы тормош менән бәйләгән берҙән-бер элемтә ролен үтәне. Өлкәндәр ҙә почтаға һуғылып, хәл-әхүәлен һөйләп, донъя хәлдәрен тыңлап йәшәгән. Абруйы ҙур ине шул етәксенең. Әгәр берәйһе: “Люциә килен әйтте әле...” — тип ниндәйҙер яңылыҡ тураһында һүҙ башлаһа, бөтәһе лә иғтибар менән тыңлап, мотлаҡ етди фекер, файҙалы мәғлүмәт ишетәсәктәренә шикләнмәне.\n1983 — 1989 йылдарҙа партия район комитетының сәнәғәт-транспорт бүлеге мөдире вазифаһында эшләгәндә, район элемтә үҙәге беҙҙең ҡарамаҡта булғанлыҡтан, йыл һөҙөмтәләрен йомғаҡлау йыйылыштарында йыш ҡатнашырға тура килде. 2-се Этҡол ауылы почта бүлексәһе һәм уның етәксеһе һәр ваҡыт маҡталып телгә алынды, үҙ бурысын намыҫлы үтәүе, халыҡты хеҙмәтләндереүҙәге уңыштары башҡаларға үрнәк итеп ҡуйылды. Мин ағайымдың хәләл ефетенең шундай яҡшы кеше булыуына шатлана, хеҙмәттәштәренең оло ихтирамына лайыҡлы булыуына ғорурлана инем.\n“Бала — ата-әсәһенең көҙгөһө”, — ти халыҡ. Люциә Хәйбулла ҡыҙы менән Азамат Әғзәм улының балалары халыҡ әйткәндең дөрөҫ булыуын дәлилләй. Улдары Нур — Сибай ҡалаһындағы “Строймеханизация” төҙөлөш ойошмаһының абруйлы етәксеһе булараҡ бөтә республикала танылған шәхес, Илшат — Башҡортостан Республикаһы Хөкүмәте Премьер-министры урынбаҫары, Наил — Өфөлә инженер-механик, ҡыҙҙары Гөлнур Сибай район-ара элемтә үҙәгенең инженеры вазифаһында һөйөклө әсәһенең эшен дауам итә. Ата-әсәләре һәр ваҡыт эштә булғанға күрә, бөтә хужалыҡ, йорт мәшәҡәтенең үҙ елкәһендә икәнен белеп, яуаплылыҡ тойоп, бурыстарын намыҫлы атҡарыуға күнегеп үҫкән балалар бәләкәйҙән үҙаллы тормош көтөргә өйрәнде. Ата-әсәһенең бер-береһенә иғтибарлы, ихтирамлы мөнәсәбәтен һиҙеп, аңдарына һеңдереп үҫкәнгә күрәлер ҙә, туғандары һәм яҡындарына шундай уҡ йылы, итәғәтле мөнәсәбәттә булыуҙары менән һоҡландыралар. Азамат ағай менән Люциә еңгә ете ейән-ейәнсәрен дә йәмғиәттең белемле, әҙәпле, алдынғы шәхестәре итеп тәрбиәләшеүҙә ярҙам итә.\nОшо көндәрҙә Азамат Әғзәм улы үҙенең тормош юлдашы, балаларының һөйөклө әсәһенең яҡты иҫтәлегенә арнап, уның тыуған ауылы Юлыҡ тураһында “Оло юлда Юлыҡ” тип аталған мәғлүмәткә бай, тарихи китап баҫтырып сығарҙы.\nЛюциә Хәйбулла ҡыҙы Ғәлиева (Тажетдинова) оҙаҡ йылдар халыҡты хеҙмәтләндереүҙәге фиҙакәр хеҙмәте өсөн бик күп Маҡтау грамоталарына, ҡиммәтле бүләктәргә, “Элемтә хеҙмәте отличнигы” исеменә лайыҡ булды. Уның яҡты рухы тормош юлдашының, балаларының, туғандарының һәм иманлы яҡташтарының күңелендә сағыу йондоҙ булып балҡып тороуына ихлас күңелемдән ышанам! 31 ғинуарҙа Люциә Хәйбулла ҡыҙына 75 йәш тулыр ине...\nӘсәйҙәрҙе юғалтыуы — йәнгә\nӘсәйҙән дә ҡәҙерлерәк бер кем юҡ


Республикала тыуыусылар һаны үлеүселәр һанынан — 13,3, Рәсәй буйынса 2,1 процентҡа артҡан // Йәмғиәт | новости башинформ.рф\nРеспубликала тыуыусылар һаны үлеүселәр һанынан — 13,3, Рәсәй буйынса 2,1 процентҡа артҡан\n14:20, 19 января 2015 Йәмғиәт\nРеспубликала тыуыусылар һаны үлеүселәр һанынан — 13,3, Рәсәй буйынса 2,1 процентҡа артҡан Фото: Олег Яровиков\nӨФӨ, 2015 йыл, 19 ғинуар. /«Башинформ» мәғлүмәт агентлығы, Эльвира Латипова/.\nҒинуар-ноябрь айҙарында Башҡортостанда 55174 сабый донъяға килгән, был 2013 йылдың ошо уҡ осорона ҡарата бер ярым процентҡа күберәк. Ошо уҡ осорҙа 48713 кеше вафат булған. Шулай итеп, республикала халыҡтың тәбиғи үҫеше 6461 кеше тәшкил иткән. Был хаҡта Башҡортостанстат хәбәр итә.\nРеспубликала тыуыусылар һаны үлеүселәр һанынан 2013 йылдың ғинуар-ноябрь айҙары менән сағыштырғанда 13,3 процентҡа артҡан. Дөйөм Рәсәй күрһәткесе — 2,1 процент.\nРәсәй Федерацияһының 44 субъектында, шул иҫәптән Волга буйы федераль округының ете субъектында тәбиғи үҫеш күҙәтелгән. Волга буйында Татарстан (8860 кешегә күберәк), Башҡортостан (6461) һәм Удмурт Республикаһы (2394) алда бара.


Материалы за Февраль 2008 года » Страница 7 » Архив газеты "Йәшлек"\nҺалдат мәҙәктәре Әҙәбиәт » Сатира һәм юмор!\n•\tКискелеккә салбарҙарҙың шәлтәүен ишеккә ҡаратып һалығыҙ – тревога иғлан ителһә, тәҙрә аша сығып ҡуймағыҙ!\n•\tБерегеҙҙең дә бирсәткәһе булмағас, бөтәгеҙ ҙә бирсәткәләрегеҙҙе һалығыҙ!\n•\tИптәш майор! Һеҙ капитан Моратов түгелме?\nНәҫелемде юллай торғас... Башҡортостан\nЛегендар генерал Миңлеғәле Шайморатовтың һәләк булыуына 65 йыл тула\nОлатайҙарымдың икеһе лә һуғыштан ҡайта алманы. Миәкә районының Йәнәби-Урсай ауылынан Дәүләтша олатайым саҡырыу ҡағыҙын 1941 йылда баҫыуҙа ат менән иген сабып йөрөгәндә ала. Ҡабаланып өйгә ҡайтҡас: «Баҫыуҙа сыбыртҡым онотолоп ҡалған, барып алығыҙ, йәме», – тигән. Балаларҙан иң өлкәне булған Миңниса әбейем (уға ул саҡта 11 йәш була) аҙаҡ барып эҙләп ҡарай, әммә таба алмай. Олатайым һуғышҡа әҙерлекте Өфө янындағы ҡайһылыр станцияла үтәй.\nҺалдат – ил һаҡсыһы Яңылыҡтар\n«Ысын ир-егет мотлаҡ әрме сафында хеҙмәт итергә тейеш. Булмаған ауырыуҙы уйлап табып йәки башҡа сәбәптәр арҡаһында һалдат хеҙмәтенән ҡотолоп ҡалған «малай»ҙарҙы йәнем һөймәй. Сөнки әрме – үҙенсәлекле тормош мәктәбе. Ул ир-егеттә ҡыйыулыҡ һәм етдилек тәрбиәләй.\nМин хат аша бер егет менән таныштым. Уның әрменән яҙған хаттарын әле лә ҡәҙерләп һаҡлайым. Йыш ҡына ул хаттарын: «Тыныс йоҡо, изге төштәр һиңә! Ә мин һинең йоҡоңдо һаҡлармын!» – тигәнерәк мәғәнәле һүҙҙәр менән тамамлай ине. Взвод командиры ярҙамсыһы дәрәжәһенә тиклем күтәрелгән был егет менән осрашҡанда, башымдан бына ул ысын егет, тигән уй йүгереп уҙҙы.\nУт күршеләр сәмләнһә лә... Яңылыҡтар » Спорт\n«Салауат Юлаев» клубы хоккейсылары сираттағы турҙа Татарстанда урындағы «Аҡ барс» командаһы менән осрашты. Быға тиклем улар үҙ-ара ике тапҡыр осрашып өлгөргәйне инде. Тәүге уйында юлаевсылар үҙ майҙанындағы көсөргәнешле алышта 5:4 иҫәбенә отһа, икенсеһендә иһә 5:2 иҫәбенә еңелеп ҡайтты.\nБыл юлы ла тиҙлек алған хужалар ҡунаҡтарға бирешергә теләмәне. Фаразлаусылар ҙа өҫтөнлөктө Ҡаҙан уйынсыларына бирә ине. Осрашыу ҙа шулай башланған кеүек тойола. Улар күберәк өҫтөнлөк итә, һөжүмдәре лә ҡапҡабыҙға янай. Иҫәпте лә хужалар аса. Тик ҡайһы саҡ Зинәтулла Билалетдиновтың тәрбиәләнеүселәре, һөжүм менән мауығып китеп, ҡапҡаларын онота.\nШәрифә Мөхәммәт ҡыҙы Закирова Башҡортостан » Юбилейҙар\nСалауат районының Урмансы ауылынан ҡәҙерле һеңлебеҙ\nШәрифә Мөхәммәт ҡыҙы ЗАКИРОВАНЫ\n55 йәшлек юбилейы менән ысын күңелдән ҡайнар ҡотлайбыҙ. Ихлас, яҡты күңелле, ихтирамлы һеңлебеҙгә ныҡлы һаулыҡ, муйыл сәскәһендәй аҡ бәхеттәр, муллыҡта, шатлыҡ-ҡыуаныстарға төрөнөп, балаларының изгелектәрен күреп, Мөхәмәтйән кейәү менән оҙон-оҙаҡ тигеҙ йәшәүҙәрен теләйбеҙ.\nҠотлау сәләмдәре менән –\nӨфө ҡалаһынан Яҡуп ағаһы, Кәтибә еңгәһе, апаһы, еҙнәһе һәм бөтә туғандары.\nШамил Абдрахман улы Исмәғилев Башҡортостан » Юбилейҙар\nӨфө ҡалаһында йәшәүсе\nШамил Абдрахман улы ИСМӘҒИЛЕВТЫ\nалтын юбилейы менән ҡайнар ҡотлайбыҙ. Уңған, тынғыһыҙ, сабыр йөрәкле ҡәҙерле кешебеҙгә ныҡлы сәләмәтлек, аҡ бәхеттәр, бөтмәҫ ҡыуаныстар теләйбеҙ. Яҡындарыңдың – ғәзиз кешеләреңдең ҡәҙер-хөрмәтендә генә үтһен ғүмереңдең ошо миҙгелдәре. Тормош тигән һикәлтәле баҫҡыстан атлағанда, йөрөгән юлдарың уң булһын, яҡшы уйлы, изге күңелле кешеләр генә осраһын.\n50 йәшкә инде еттем тигәс,\nМендем, тимә, ғүмер үренә.\nКүңелеңдә ҡалһын яҙ сыуағы,\nҒүмер үтә, тиеп һүрелмә.\nШатлыҡ менән үтһен һәр көнөң,\nҠоростоҡо булһын таҙалығың,\nҠояштыҡы булһын ғүмерең.\nҠотлау менән бөтә туғандары исеменән – ағаһы Рәис Исмәғилев.\nСалауат Ғилмулла улы менән Альбина Марс ҡыҙы Хәбибуллиндар Башҡортостан » Юбилейҙар\nЕр йөҙөнөң ап-аҡ ҡарҙарға күмелгән мәлендә ҡәҙерле атайыбыҙ\nСалауат Ғилмулла улы ХӘБИБУЛЛИНДЫҢ\nһәм уңған, сибәр еңгәйебеҙ\nАльбина Марс ҡыҙы ХӘБИБУЛЛИНАНЫҢ тыуған көндәре.\nАлтын йөрәкле ҡәҙерлеләрҙән-ҡәҙерлеләребеҙгә Урал ҡаяларындай ныҡлы сәләмәтлек, Иҙелдәй оҙон ғүмер, муйыл сәскәһендәй ап-аҡ бәхет, бөтмәҫ шатлыҡ-ҡыуаныстар, икһеҙ-сикһеҙ уңыштар һәм уй-хыялдарының тормошҡа ашыуын теләйбеҙ. Беҙҙе ҡыуандырып, һоҡландырып, оҙон-оҙаҡ йәшәргә насип итһен һеҙгә Хоҙай.\nИң изге теләктәр менән – кейәүе Руслан, ҡыҙы Гүзәл, ейәндәре Динар, ҡоҙа-ҡоҙағыйҙары.\nУрал Шәғәли улы менән Файза Ғәлимйән ҡыҙы Псәнчиндар Башҡортостан » Юбилейҙар\nКүгәрсен районының 1-се Дәүләтҡол ауылында ғүмер итеүсе беҙҙең ҡәҙерлеләребеҙ – атайыбыҙ\nУрал Шәғәли улы менән Файза Ғәлимйән ҡыҙы ПСӘНЧИНДАРҘЫҢ\nбергә йәшәүҙәренә 50 йыл тулды.\nАтайыбыҙ менән әсәйебеҙҙе оло байрамдары – алтын туйҙары менән ихлас ҡотлайбыҙ! Киләсәктә лә тормошоғоҙ – нурлы, һаулығығыҙ – ныҡ, ғүмер юлығыҙ оҙон һәм тигеҙ булһын! Бөгөнгө көндә лә һеҙ тыуған йорттоң йылыһын, нурын, ҡотон, наҙын ебәрмәй, арыу-талыу белмәй донъя көтәһегеҙ. Беҙҙең һәр беребеҙҙе һағынып көтөп тораһығыҙ. Ҡайтҡан һайын күңел йылыһын биреп, күпереп торған икмәк, татлы ризыҡтар, тәмле аш-һыу менөн һыйлап ҡыуандыраһығыҙ!\nБеҙҙе лә тормоштоң ҡәҙерен белеп йәшәргә, ғаилә усаҡтарыбыҙҙы һаҡларға, тырышып эшләргә өндәп, һәр ваҡыт аҡыллы, матур кәңәштәр бирәһегеҙ. Беҙгә, балаларығыҙға, ейән-ейәнсәрҙәрегеҙгә, биргән тәрбиәгеҙ, кәңәштәрегеҙ, хәстәрегеҙ, йөрәк йылығыҙ, ел-ямғырҙан ҡурсалағанығыҙ өсөн ҙур рәхмәт һеҙгә!\nБүләгебеҙ – изге теләктәр,\nРиза булып ҡабул итегеҙ.\nСәләмәтлек менән именлектә\nТигеҙ оҙон ғүмер итегеҙ.\nЯҡты йондоҙ кеүек балҡыйһығыҙ\nТормош юлдарыбыҙ күгендә.\nИң ҡәҙерле кешеләребеҙ булып\nТораһығыҙ күңел түрендә.\nИзге теләктәр менән – балаларығыҙ Мөслим, Илшат, Зәлифә, Ғайса, килендәрегеҙ Әлмира, Рәйхана, Гөлнара, кейәүегеҙ Мәғәфүр, ейән-ейәнсәрҙәрегеҙ.


Биттәр : # « 159 160 161 162 163 164 165 166 167 » #\nРайон үҙәгендә егерме йыллап элек "Һаулыҡ" төркөмө ойошторолғас, мин дә ул төркөмгә тәүгеләрҙән булып ҡушылып киттем. Иллеләгән ағзаһы булған был төркөмдө әлеге лә баяғы халыҡ һаулығы өсөн янып-көйөп йөрөгән Марат ағай Ишмөхәмәтов ойошторғайны. Тора-бара төркөмөбөҙ менән Ислам динен өйрәнеүгә күсеп киттек. Намаҙ уҡыйбыҙ, бер-беребеҙгә өйрәтәбеҙ, ураҙалар тотабыҙ, күмәкләп ауыҙ асыу мәжлестәренә йыйылышабыҙ, Ҡөрьән аяттарын ятлайбыҙ. Төркөмдәштәремдең күбеһе Ҡөрьәнде ғәрәпсә уҡырға өйрәнеп алды. Мин транскрипцияһын ғына уҡыйым. Дин дәрестәренә йөрөргә форсат теймәнеме, ғәрәпсә уҡырға өйрәнә алманым. Үҙаллы өйрәнеп ҡарарға булып, ғәрәп теле әлифбаһын асып ҡарайым да, бормалы-йоморсалы хәрефтәрҙән, хәреф баштарындағы өтөр-һыҙыҡтарҙан күҙем ҡамашып: "Ҡуй, минән булмаҫ, ваҡыт әрәм итеп ултырмайым әле, булмағанды..." тип, Әлифбамды ябып, ситкә һалып ҡуям. Бындай хикмәтле хәрефтәрҙе уҡырға бик башлы кешеләр генә өйрәнә алалыр ул, тип уйлайым. Шулай ҙа берәй ваҡыт Ҡөрьәнде һөйөклө бәйғәмбәребеҙ Мөхәммәт салаллаһу ғәләйһи үә сәлләмдең телендә уҡырға өйрәнеремә шул тиклем өмөтөм ҙур. Транскрипция Ҡөрьән теленең матурлығын, өндәрҙең нескәлектәрен бирә алмай бит инде ул. Ҡөрьән тәжүид менән уҡылғанда уның ауазы тулҡын булып тәндең һәр күҙәнәгенә үтеп инә лә, бөтә тәнде ток үткәндәй зымбырлатып, уны әйтеп аңлата алмаҫлыҡ хәлгә килтерә, күңелгә шундай рәхәт булып китә. Белер-белмәҫ уҡылған Ҡөрьәндән мин ундай тулҡынланыу хисе кисергәнем юҡ. Беҙҙең Таһир мулла Ҡөрьәнде шул тиклем матур итеп, үҙенсәлекле бер моң менән көйләп, еренә еткереп уҡый, уның уҡығанын һәр саҡ бөтә ғәм мөкиббән китеп, донъяһын онотоп, ихлас тыңлай. Уны тыңлаһаң, ҡайғыларың тарала, үҙеңде икенсе бер донъяға барып эләккән кеүек хис итәһең. Башҡаларға нисектер, миңә шулай тойола. Минең дә Таһир мулла кеүек матур итеп, шартына килтереп, Ҡөрьән уҡырға өйрәнеп алғым килә ине...\nБЕР АЛДАҠ ТАРИХЫ\nТарихыбыҙҙы беләбеҙме? Хәҡиҡәтте кемдер үҙенең мәнфәғәттәрендә үҙгәртеүен һәр саҡ күҙ уңында тотабыҙмы? Бөгөн илебеҙҙә йөҙҙәрсә мең кешенең яҙмышын ҡыйратҡан һәм әле лә ошо эшен дауам иткән, халҡыбыҙҙы үлемгә этәргән "йәшел йылан" алдағын фашларға көсөбөҙ етәсәкме? "Беҙ быны булдыра аласаҡбыҙ!" ти бөгөн ошо "йәшел йылан" афәтенә ҡаршы көрәшеүсе "Айыҡ Башҡортостан" төбәк йәмәғәт ойошмаһы ағзалары. Тап улар "Айыҡ ауыл - 2014" республика конкурсында ҡатнашыусы ауылдар вәкилдәре йыйылған семинарҙа күрһәтте ошо "Бер алдаҡ тарихы" тигән документаль фильмды. Ә беҙ ул фильмдың йөкмәткеһен аҡ ҡағыҙ битенә күсерҙек.\nТарихсылар һәм архив\nТарихсылар архивта даими эшләй, әммә артыҡ әүҙемлек күрһәтәләр, тип әйтмәҫ инем. Ғалимдар ҡулы теймәгән өлкәләр етерлек әле. Ни өсөн айырым темалар ситтә тороп ҡала? Быға, моғайын, юғары уҡыу йорттарында алып барылған йүнәлеш һуңғы роль уйнамай ҡалмайҙыр. Сөнки профессорҙар, юғары уҡыу йорттары уҡытыусылары студенттарға, аспиранттарға ниндәйҙер яңы теманы түгел, ә үҙҙәре тикшергән өлкәне тәрәнерәк өйрәнеүҙе маҡсат итеп ҡуя. Шул сәбәпле бер урында тапаныу килеп сыға, тикшеренеүҙәр даирәһен киңәйтеү күренмәй.\nРЕСПУБЛИКА ХАЛҠЫ ЕТЕШ ЙӘШӘҺЕН\nТөбәк Үҙәк һайлау комиссияһы ваҡытынан алда Башҡортостан Республикаһы Президентын һайлауҙа тауыш биреүҙәргә йомғаҡ яһаны.\nТауыш биреү тамамланған мәлгә исемлеккә индерелгән һайлаусылар һаны 3 миллион 27 мең 300 кеше тәшкил итә. Һайлауҙа ҡатнашҡандар һаны - 2267077. Башҡортостан һайлаусылары иң күп тауышты Рөстәм Хәмитовҡа биргән - 1 миллион 851 мең 625 (81,71 процент).\nИлдар Бикбаевҡа һайлаусыларҙан 59475 кеше (2,62 процент), Юнир Ҡотлоғужинға - 229452 (10,13 процент), Иван Сухаревҡа 109040 (4,81 процент) кеше тауыш биргән.\nБашҡортостан Республикаһы Президенты итеп Рөстәм Хәмитов һайланды. Ул "Берҙәм Рәсәй" бөтә Рәсәй сәйәси партияһының Башҡортостан төбәк бүлексәһе" һайлау берекмәһе тарафынан күрһәтелгәйне.\n"Президент вазифаһы минең өсөн яңы түгел, минең өсөн бер нәмә лә үҙгәрмәй. Һайлауҙарҙан һуң быға тиклем ниндәй эшмәкәрлек алып барғанмын, нимәгә өҫтөнлөк биргәнмен, ниндәй маҡсаттар ҡуйғанмын, артабан да шул йүнәлештә эшләйәсәкмен. Минең өсөн иң мөһиме - кешеләр етеш йәшәһен", - тип белдерҙе республика Президенты Рөстәм Хәмитов журналистар менән осрашыуҙа.\nАУЫЛДАРЫБЫҘҘАҒЫ ИҢ КӘРӘКЛЕ КЕШЕЛӘР УЛАР\n"Донъяның төҙөклөгө лә, боҙоҡлоғо ла - ҡатындарҙан", тигән әйтеме бар беҙҙең халыҡтың. Был һүҙҙәр бөтөн яуаплылыҡты тик гүзәл заттар иңенә һалып, уңышһыҙлыҡ өсөн дә уларҙы ғәйепләп, ауыр тормош шарттарының сәбәптәрен дә уларҙан эҙләргә тигәнде аңлатмай әле. Ул ғаилә усағының йылыһын һаҡлаусы, киләсәк быуынды тәрбиәләүсе, ил тотҡаһы - ирҙәрҙең иң терәр таянысы булған ҡатын-ҡыҙҙың әхлаҡ, тәртип, рух төшөнсәләрен үҙ эсенә индергән сифаттарҙы балаларының аңына һеңдереп үҫтереүенә, йәмғиәтте сиктәрҙән сығармай тотоуға ҡағылышлы әйтелгәндер. Донъялағы бөтөн ғауға, ғәҙелһеҙлек, буталсыҡтар өйҙә тәрбиә күрмәгән, инә һөтө менән күңеленә шәфҡәтлек инмәгән бәндәләр арҡаһында килеп сыға түгелме? Борон ата-бабаларыбыҙ нәҡ шуны уйлап та ҡатын-ҡыҙҙарҙы донъя тотҡаһына тиңләгәндер, тигән фекергә киленде ошо көндәрҙә Бөтөн донъя башҡорттары ҡоролтайы Башҡарма комитеты ҡарамағындағы "Ағинәй" йәмәғәт ойошмаһының Әбйәлил районында үткәрелгән республика кимәлендәге йыйынында.\nБөгөнгө заманда башҡорт милли театрының йылдар дауамында формалашҡан бөйөк традицияларын һаҡлау мөмкинме, әллә ҡайһы бер нәмәләрҙән баш тартырға ла тура киләме?\nАзат ЙЫҺАНШИН, Салауат дәүләт башҡорт драма театры директоры: Һәр заман, һис шикһеҙ, үҙенең ҡанундарын да көсләп таға, шуға ла кисәге тамашасыны ҡыҙыҡһындырған нәмәләр бөгөнгө тамашасы өсөн ҡыҙыҡ булмауы ла ихтимал кеүек. Әммә башҡорт театры электән романтик йүнәлешле, хис-тойғоға бай булыуы менән айырылып тора. Хәҙерге көндә Европа, Рәсәйҙең көнбайыш өлөшө, шул уҡ Мәскәү, Санкт-Петербург театрҙарын алып ҡараһаҡ, улар романтиканы күптән онотҡан.\nБынан ун йыл самаһы элек нәҫел шәжәрәмде өйрәнергә һәм төҙөргә насип булды. Туғыҙынсы быуынға етеп, Ҡунаҡҡужа олатайҙың туғыҙ улын бер епкә теҙгәс, ауылдаштарыбыҙҙың күп өлөшөнөң ошо быуында бер-береһенә ҡан-ҡәрҙәшлеге, туған булыуы асыҡланды. Һәр береһенән киткән тармаҡты өйрәнеү шундай ҡыҙыҡлы һығымтаға килтерҙе. Боронғоларҙың "Алма ағасынан йыраҡ төшмәй" тигән әйтеме бик хаҡ икән. Бала, ысынлап та, йә әсәһенә, йә атаһына оҡшап тыуа. Был йөҙ оҡшашлығына ғына ҡағылмай, ҡылыҡ-фиғел, холоҡ ҡына түгел, ә яҙмыштар уртаҡлығы ла булыуын асыҡланым.\nМәҫәлән, Ҡунаҡҡужа олатайҙың оло улы Буранбайҙың улы Ғәбит 1824 йылда Себергә һөрөлгән. Бына ошо Ғәбитовтың улдарынан бик ҙур нәҫел таралып, бөгөн уларҙың береһе лә юҡ, сөнки улар ҙа олаталары яҙмышына дусар булып, кеме Чита өлкәһендә, икенсеһе Ташкент тарафтарында юғалды. Ҡунаҡҡужаның Хәмит исемле улы диндар булған. Ырыу шәжәрәһен өйрәнеү иһә Хәмиттең балаларының дини юлда йөрөүен күрһәтте. Миҫалға уның кесе улы Әбүбәкерҙе алайыҡ. Ул заманында ауыл мәсетендә мәзин вазифаһын башҡарған. Унан таралған нәҫел дә хаҡ мосолман йолаларын үтәп, ғүмерҙәрен ислам диненә бағышланы.\nБер ни тиклем ваҡыт үткәс, һүҙ сыҡҡанда, әлеге осрашыу тураһында күршелә йәшәгән бер апайға һөйләй ҡуйҙым. Аптыраманы. Улының кәләше шул ауылдан. "Улымдың ҡәйнеше район үҙәгенән ауылға ҡайтырға кисләһә, гел генә еҙнәһенә, шул ерҙе үткәнсе генә оҙатып ҡуй әле, тип ялына, юлыма бер аҡ шәүлә килә лә сыға, ҡурҡам, ти торғайны. Ысынлап та бар унда бер шәүлә, кешеләргә осрағанын ишеткәнем бар", - тине күршем.\nЙыш ҡына тотоп айыу йығырҙай ир-егеттәрҙең ауыҙынан, эш юҡ, тигән зарланыу ишетелһә, ирекһеҙҙән, үҙең баҙап ҡалаһың: ауылдарҙа күпме ерҙәр буш ята, баҡсаңды киңәйтеп булһа ла килем алырға өйрән дә бит. Халҡыбыҙ бит юҡҡа ғына "Ер эшкәрт тә тары сәс, тары булмаһа, барын сәс", тимәгән. Иң тәүҙә ғаиләңә етерлек аҙыҡ-түлек әҙерлә, артып ҡалғанын һатып, аҡса эшлә. Эш юҡ, тип зарланыуҙан ғына, әлбиттә, берәү ҙә эш килтереп тоттормаясаҡ. Тәү сиратта, ялҡаулығыңды еңеп, нимәгәлер тотонорға, юҡтан бар яһарға тырышырға кәрәк. Тырыштарға, ныҡыштарға ҡасан булһа ла уңыш йылмая. Ошо фекерҙе Стәрлетамаҡ районының Мәҡсүт ауылында йәшәүсе һәм гәзит уҡыусыларға эшҡыуарлыҡ серҙәрен сисеүсе Ҡасим ИШЕМБАЕВтың тәжрибәһе лә раҫлай.\nСит ағайға тир түккәнсе...\nНефть химияһы производствоһында эшләй инем, 23 йәшемдә ике баламды етәкләп, саҡырыу буйынса ғаиләм менән Ырымбурға сығып киттем. Унда заводта тиҙ арала абруй яулап, алдынғылар рәтенә баҫып, 24 йәшемдә ике бүлмәле фатирлы булдым. Минең менән күптәр барғайны, улар барыһы ла ҡыйыҡлы булып бөткәнсе тип, теләктәшлек йөҙөнән биш йыл эшләп, оло ҡыҙым беренсе синыфҡа уҡырға барыр ваҡыт еткәс, фатирымды алмаштырып, 1989 йылда Башҡортостанға күсеп ҡайттыҡ.\n90-сы йылдарҙан һуң, билдәлелек заманы башланғас, элекке һымаҡ сикләүҙәр бөтөрөлдө. Һәр теләгән кеше архивҡа килеп эшләй, эҙләнә ала. Ләкин һуңғы йылдарҙа ғына, шәжәрә төҙөргә, үҙ крайын өйрәнергә теләп архивҡа килеүселәрҙең һаны артыу сәбәпле, бер аҙ сикләүҙәр индерҙек. Сөнки кешеләрҙең күп булыуы арҡаһында ғалимдарға, ғилми эш менән шөғөлләнеүсе студент, аспиранттарға урын етмәй башлағайны. Шуға күрә ситтән килгән кешеләрҙе шәхси ғариза менән июнь-июль айҙарында ғына ҡабул итәбеҙ. Ҡалған ваҡытта төрлө ойошмаларҙың, ғилми үҙәктәрҙең йүнәлтмәһе буйынса ғына эшләргә мөмкин.\nЯңғыраған, яҙылған, әйтелгәндәрҙең аныҡ тәғәйенләнешенә ҡайһы саҡ иғтибар биреп еткермәйбеҙ. Ә бит ғәмәлдә ҡыҫҡа ғына һүҙ артында тәрән мәғәнәле кинәйә ята. Мәҫәлән "Һайлау" һүҙе нимәнелер үҙ итеүгә, яҡын итеүгә, һайлауға ҡоролған - барыр юлды, тарафты, яҙмышты, башҡарыр шөғөлдө, йәнеңә оҡшаған әйберҙе һайлау… Ғөмүмән алғанда, бөгөн ул һүҙ парламентҡа, урындағы үҙидараға депутаттар, президент һайлауҙарына бәйләп ҡулланыла. Тимәк, уның мәғәнәһе лә киң, сәйәси төшөнсәһе лә тос. Бына тағы беҙҙең өсөн, йәмғиәтебеҙ өсөн үтә лә яуаплы мәл, һайлауҙар осоро килеп етте. Бөгөнгө бер кәлимә әйтерем ана шулар хаҡында. Алдан уҡ иҫкәртеп китәм, яҙғандарым һүҙ булмағанда һүҙ булһын, тип ҡоро әңгәмә сыбалтыу түгел, уйымдағын, күңелемдәген һеҙгә еткерәм, хөрмәтле уҡыусым.


12360 кешегә наряд, шуларҙан юғары белемлеһе 17 проценттан кәм булмаҫҡа тейеш һәм хөкөмгә тарттырылған берәү ҙә юҡ: Рәсәйҙә армияға көҙгө саҡырыу старт алды. Уның үҙенсәлектәре хаҡында республика саҡырыу комиссиялары ағзаларының традицион инструкторлыҡ-методик сборында Башҡортостандың хәрби комиссары вазифаһын башҡарыусы һөйләне.\nУл һүҙҙе күптән түгел булып үткән хәрби округтарҙы үҙгәртеп ҡороу ваҡиғаһынан башланы, һәм уларҙың хәҙер алтау түгел, дүртәүгә ҡалдырылыуы хаҡында әйтеп үтте. Башҡортостан элек Волга буйы - Урал хәрби округына ҡараһа, хәҙер 28 төбәк менән бергә Үҙәк хәрби округына инә.\nБаһауетдинов армия сафына алынған егеттәрҙең күбеһенең Башҡортостанда дислокацияланған хәрби частарҙа хеҙмәт итәсәген быйылғы хәрби хеҙмәткә алыу кампанияһындағы яңылыҡтарҙың береһе тип атаны: комплектлауҙың экстерриториаль принцибы хәҙер ҡулланылмай. Өйләнгән егеттәрҙе, йәш атайҙарҙы, олоғайған йәки ауырыу ата-әсәһе булған егеттәрҙе һис һүҙһеҙ тыуған төбәгендә ҡалдырасаҡтар.\nИлдар Баһауетдинов көҙгө саҡырылыш өсөн яуаплы кешеләрҙе йәш һалдатты беҙҙең республикала ҡалдырыу йәки икенсе төбәккә ебәреү тураһында ҡарар ҡабул итер алдынан, һәр береһенең ғаилә хәлен төплө анализларға саҡырҙы. Унан бигерәк, быйылғы көҙҙән башлап ата-әсәләр тәүге тапҡыр комиссияның улдары хәрби хеҙмәткә яраҡлымы һәм ул уны ҡайҙа үтәсәк кеүек мәсьәләләр хәл ителәсәк йомғаҡлау ултырышында ҡатнашыуға хоҡуҡ алды.\nБаһауетдинов хеҙмәттәштәренән ниндәй проблемалар булыуын да йәшермәне, улар араһында иң мөһиме - саҡырылыш контингентының "сифаты". Сәләмәтлек тураһында күптән саң ҡағалар, әммә һуңғы йылдарҙа йәштәрҙең әхлаҡи йөҙө лә нығыраҡ боҙола бара. Егеттәрҙең закон менән проблемалары күҙгә күренеп арта: милицияға эләгеүҙәр, административ хоҡуҡ боҙоуҙар. Дөйөм алғанда хеҙмәт итеү өсөн был - енәйәт яуаплылығынан айырмалы - кәртә була алмай, әлбиттә, әммә бындай егеттәргә режимлы хәрби часҡа юл ябыҡ.\nБындай частарға яҡшы репутациялы егеттәрҙе генә йыялар, ләкин һуңғы арала бындай йәштәр дефицит булғанға күрә, режимлы объекттарҙа кадрҙар етешмәүе ныҡ һиҙелә. Хәрби комиссар вазифаһын башҡарыусы әйтеүенсә, был күрһәткес буйынса республика быйылғы май айында һуңғы сиккә килеп терәлгән.\nОборона министрлығында иһә хәрби хеҙмәткә саҡырылыусының "сифаты" буйынса принципиаль позиция һаҡлауҙарын даими һыҙыҡ өҫтөнә алалар. Һуңғы ваҡытта призывниктарҙың етешмәүе фонында ла - 1990-сы йылдар уртаһындағы демографик көрсөк эҙемтәләре үҙен һиҙҙерә, - хеҙмәт итеү ваҡыты ике тапҡырға кәмене, илдең Ҡораллы Көстәрен контрактсылар менән комплектлауға күсеү бер нисек тә килеп сыҡмай. Миҫал өсөн, әгәр һуңғы ике йылда ауыр булмаған енәйәт өсөн хөкөм ителеп, хөкөм ителеү ваҡыты үткән егеттәрҙе армияға алырға рөхсәт итһәләр, быйыл көҙҙән йөҙ процентлыҡ тыйыу көсөнә инде.\nБелем алған, хәрби хеҙмәтен кисектереүгә хоҡуғы менән файҙаланған оло йәштәге егеттәр элеккесә өҫтөнлөккә эйә. Бында юғары уҡыу йортон тамамлаусыларға баҫым яһала. Әгәр үткән яҙғы кампанияла төбәктәр алдында 10 проценттан ашыу юғары белемле егеттәрҙе армияға оҙатыу бурысы торһа, хәҙер был планка күтәрелеп, 17 процент тәшкил итә. Яңы ғына мәктәп тамамлаған 18-19 йәшлек егеттәргә ҡағылырға ярамай. Әйткәндәй, Оборона министрлығынан раҫлауҙарынса, бихисап яңылыҡтар индерелеүенә ҡарамаҫтан, бер йыллыҡ хәрби хеҙмәт ваҡытын оҙайтыу планлаштырылмай - ғәскәрҙәрҙе әҙерлек үткән һәм уҡыу еңел биреләсәк егеттәр менән тулыландырыу күҙаллана. Хәрби-иҫәп белгеслеге алған егеттәр юғары баһалана. Хәйер, әлегә Башҡортостанда ни бары биш белгеслек буйынса белем бирелә, әммә киләсәктә был исемлек мотлаҡ киңәйтеләсәк. Атап әйткәндә, республика хәрби комиссары вазифаһын башҡарыусының билдәләүенсә, армия бөгөн Д һәм Е категорияһындағы водителдәргә ҡытлыҡ кисерә.\nҺәм, әлбиттә, сәләмәтлек торошо буйынса тура килмәгән егеттәр армияға алынырға тейеш түгел. Һүҙ ыңғайы, һуңғы саҡырыу кампанияһы йомғаҡтарына ярашлы, республикала егеттәрҙең сәләмәтлек торошо буйынса яраҡлылығының үтә түбән күрһәткесе теркәлгән - ни бары 64,6 процент, ә 2008 йылда - 70,1. Спорт буйынса разрядтары булған егеттәр ҙә кәмей бара. Яҙын бындайҙар 5,3 процент ҡына булған. Баһаутдинов саҡырыу комиссиялары ағзаларын һығымталар яһарға һәм үҫеп килеүсе быуынды сәләмәтләндереү буйынса тейешле саралар күрергә саҡырҙы.\nРеспублика йыйылма пунктынан тәүге партия һалдаттарҙы оҙатыу 17 октябргә билдәләнгән. Саҡырыу буйынса планды иҫәпкә алғанда, йыйылма пунктта бер юлы 700-900 егет тупланасаҡ. Был бик күп, шуға күрә эшелондарҙы формалаштырыуҙың һәм оҙатыуҙың аныҡ график буйынса алып барылыуы мөһим. Халыҡтың күпләп бер урында тупланыу шарттарында миҙгел киҙеүе ысын афәткә әйләнеүе ихтимал, тап ошо киҙеү арҡаһында йыйылма пункт былтыр көҙ лазаретты хәтерләткән. Хәрби комиссар вазифаһын башҡарыусы эпидемияға әҙер торорға саҡырҙы. Һүҙен тамамлап, ул саҡырыу комиссияларының тулыһынса комплектланырға тейешлеген билдәләне. Әлеге ваҡытта уларҙың ҡайһы берәүҙәрендә белгестәр етешмәй, һәм әгәр комиссия саҡырыу, хәрби хеҙмәткә алыу тураһында ҡарарҙы тулы булмаған составта ҡабул итһә, хәрби хеҙмәткә саҡырылыусы егет уның ҡарарына ялыу бирергә хоҡуҡлы һәм дөрөҫлөк уның яғында буласаҡ.\nӘйтергә кәрәк, хәҙерге йәштәргә ихтирам йөҙөнән, юридик грамоталылыҡ планында улар өлкән иптәштәренән күпкә өҫтөнөрәк шул.


Рәсәй мосолмандары Үҙәк диниә назараты юбилейына Өфөгә 30 ил вәкилдәре киләсәк // Йәмғиәт | новости башинформ.рф\nРәсәй мосолмандары Үҙәк диниә назараты юбилейына Өфөгә 30 ил вәкилдәре киләсәк\n17:30, 2 октября 2013 Йәмғиәт\nӨфөлә Ырымбур Мосолмандар диниә йыйылышы – Рәсәй мосолмандары Үҙәк диниә назаратының 225 йыллығына, шулай уҡ Юғары мөфтөй, Рәсәй мосолмандары Үҙәк диниә назараты рәйесе Тәлғәт Тажетдинға 65 йәш тулыуға арналған матбуғат конференцияһы уҙҙы. Икеләтә байрам тантанаһы Өфөлә 21 октярбҙән 23-өнә тиклем үтәсәк. Юбилей сараларында 500-ҙән ашыу кеше ҡатнашасаҡ. Байрамға 30 ил вәкиле киләсәк.\nЮғары мөфтөй журналистар менән аралашып ислам тарихы һәм илдә мосолмандар Үҙәк диниә назаратын ойоштороу этаптары тураһында һөйләне. 1789 йылдың 4 декабрендә Император Екатерина II Указына ярашлы Өфө дини мосолмандар ҡануны йыйылышы барлыҡҡа килеп, 1846 йылда Ырымбур мосолман диниә йыйылышы тип үҙгәртелә, ә 1917 йылдан «Эске Рәсәй һәм Себер мосолмандарының Үҙәк диниә назараты» тип йөрөтөлә. Һуңынан тағы ла бер нисә тапҡыр исеме үҙгәртелгәндән һуң, 2000 йылда «Рәсәй мосолмандары Үҙәк диниә назараты» тип нығына. 1980 йылдан алып Идаралыҡты Юғары мөфтөй Тәлғәт Тажетдин етәкләй. Уның етәкселегендә Рәсәй мосолмандары Үҙәк диниә назараты Рәсәй йәмғиәтен дини-әхләҡи тергеҙеү эшендә илдең алдынғы дини үҙәктәренең береһенә әүрелә.\nБыл байрамдар дөйөм дәүләт күләмендә уҙғарыласаҡ, тип һыҙыҡ өҫтөнә алды Тәлғәт Тажетдин. Юбилейға ғәрәп илдәренән күренекле мосолман эшмәкәрҙәре һәм Рәсәй дини идаралыҡтары вәкилдәре, сит ил дини уҡыу йорттары вәкилдәре саҡырылған. Сараны үткәреүгә БР Президенты ҡарамағындағы Дәүләт конфессия-ара мөнәсәбәттәр буйынса совет ҙур ярҙам күрһәтә, тине мөфтөй.\n-Ил етәкселеге байрамды үткәреүгә ҙур булышлыҡ күрһәтә – был тағы ла бер тапҡыр, дәүләттең дини ойошмалар менән эшлекле диалог ҡороуы хаҡында һөйләй, — тине БР Президенты ҡарамағындағы Дәүләт конфессия-ара мөнәсәбәттәр буйынса совет рәйесе Вячеслав Пятков.\nТәлғәт Тажетдин һөйләүе буйынса, юбилейға ҡарата Өфө ҡалаһының Дим районында мәсет асыласаҡ, төҙөлөш эштәре әле тамамланып килә. Шулай уҡ байрам сиктәрендә «Рәсәйҙә дәүләт һәм ислам» Халыҡ-ара ғилми-ғәмәли конференцияһы уҙасаҡ.


Инфоурок / Другое / Конспекты / План конспект по башкирскому языку на тему "Сафуан Әлибайҙың "Ҡыш"шиғырын өйрәнеү" (5 класс)\nТема: «Ҡыш». С.Әлибаев.\nМаҡсат: 1) шиғырҙың йөкмәткеһе менән танышыу;\n2) уҡыусыларҙың һүҙ байлығын арттырыу , тасуири уҡыу күнекмәләрен яҡшыртыу, телмәрен, фекерләү кимәлен үҫтереү;\n3) тәбиғәткә һаҡсыл ҡараш тәрбиәләү, матәрлыҡты күрә белергә өйрәтеү;\nЙыһазландырыу: интерактив таҡта, ҡош һүрәттәре Тылсымлы шар китабы, “Ҡышҡы тәбиғәт” видео\nҺаумыһығыҙ уҡыусылар. Хәлдәрегеҙ нисек? Һеҙҙең шат йөҙҙәрегеҙҙе күреүемә шатмын. Мин Дилә Рәжәп ҡыҙы булам. 101-се мәктәптә һеҙҙең кеүек уҡыусыларҙы башҡорт телендә һөйләшергә, яҙырға өйрәтәм. Уларҙан һеҙгә күп сәләм.\nУҡытыусы. Тыуған еребеҙгә ниндәй миҙгел яҡынлаша?\nТелмәрҙе шымартып алыу маҡсатында фонетик күнегеү эшләп алайыҡ әле.\n* Ҡышҡыһын буран нисек ыжғыра? (-ыж, -ыж, -ыж)\n* Ҡулдар өшөһә нисек йылытабыҙ ?(-һо, -һо, -һо)\n* Урманда тумыртҡа нисек туҡылдай? (-туҡ, -туҡ, -туҡ)\nУҡытыусы. Уҡыусылар, ә хәҙер иғтибарҙы экранга йүнәлтәйек. (Ҡышҡы урман. Видео күрһәтелә. Видео барышында шиғыр уҡыла).\nБөтә ер аҡ: ҡырҙар, тау баштары\nӘйтерһең, ер аҡ шәл ябынған.\nАғастарға муйыл сәскәһендәй\nТәлгәш-тәлгәш суҡтар тағылған.\nУҡытыусы. Уҡыусылар, әйтегеҙ әле, һеҙ нимәләр күрҙегеҙ?\nҺеҙгә оҡшанымы? Тимәк, бөгөн беҙ һеҙҙең менән нимә тураһында һүҙ алып барырбыҙ. (Яуаптар).\nУҡытыусы. Әлбитә, ҡыш тураһында. Бөгөн беҙ һеҙҙең менән ҡыш миҙгеленә сәйәхәт ҡылырбыҙ..\nУҡтыусы. Ә һеҙҙең ҡышҡы урманда булғанығыҙ бармы.\nҠыш тураһында бәлки шиғырҙар беләһегеҙҙер. Башҡорт әҙәбиәтендә күп шағирҙар ҡыш һәм ҡышҡы тәбиғәт арнап шиғырҙар ижад иткәндәр. Шуларҙың береһе менән бөгөн беҙ танышасаҡбыҙ. Ул С.Әлибаев ижад иткән Ҡыш шиғыры. (Китаптарҙың 101-се битен асабыҙ)\nБөгөн беҙ һеҙҙең менән шиғырҙың йөкмәткеһе менән танышырбыҙ, тасуири итеп уҡырға өйрәнербеҙ, яңы һүҙҙәр белербеҙ, һөйләмдәр төҙөрбөҙ.\nӘйтеп үткәнемсә, шиғырҙың С.Әлибаев. Ә һеҙ С.Әлибаев тураһында беләһегеҙме. Ул шиғырҙар ижад иткән. Шағир балалар әҙәбиәтендә лә актив эшләгән, тәржемә менән шөғөлләнгән. Бына уның Тылсымлы шар тигән китабы. Ул ошо китабы өсөн Андерсен премияһы на лайыҡ булған.\n(Шиғырҙы тасуири итеп уҡып ишеттереү).\nУҡытыусы. Шиғырҙы аңлашылмаған һүҙҙәр бар, шуның өсөн ошо урында һүҙлек эше ойоштороп алайыҡ.\nҺалҡын көндәр- холодные дни\nТүҙеү – терпеть\nЙәлләп – пожалев\nШәл бәйләп - связав шаль\nАяҡтары йылынды – согрелись ноги\n(Хор менән ҡысҡырып уҡыйҙар, дәфтәргә число яҙып, һүҙҙәрҙе күсереп яҙалар).\nУҡытыусы. Уҡысылар, әйтеп ҡарағыҙ әле, беҙҙең гүзәл Башҡортостаныбыҙҙа ниндәй ағастар үҫә. Афариндар ! Ағас исемдәрен күберәк белеү маҡсатында һеҙгә ошондай эш. Тополь, липа һүҙҙәрен тәржемә итергә.\nҺеҙгә ошондай һорау. Йүкә ағасы тураһында нимә беләһегеҙ. Йүкә ағасы – ағастарҙан иң һуңғы булып сәскә ата. Иң мөһиме – йүкә ағасы татлы ризыҡ бирә. Эшсән бал ҡорттары ошо йүкә ағасынан беҙгә бал әҙерләйҙәр. Республикабыҙҙың визит карточкаһына әйләнгән йүкә балы тураһында ишетеп беләһегеҙҙер. Башҡортостандың 7 мөғжизәһе ул- башҡорт балы!\nӘ хәҙер шиғырға күсәйек. (Шиғырҙы үҙ аллы уҡыйҙар, сылбырлап уҡыйҙар).\nЙөкмәткеһе өҫтөндә эш.\nАғастарҙың кейемдәрен ҡайһы миҙгел алып ҡалған. (Көҙ).\nҠыш миҙгеле ағастарға нисек ҡарай. (йәлләп).\nАғастарҙы йылытыр өсөн ҡыш нимә эшләй(ағастарға аҡ мамыҡтан шәл бәйләп һалған икән).\nНимә ул – ҡыш бәйләгән шәл (бәҫ).\nБалыҡ кеүек йөҙәйек\nҠоштар кеүек осайыҡ.\nЭшебеҙҙе дауам итәбеҙ. Ижади һәләттәребеҙҙе эшкә ҡушайыҡ әле. Шиғыр юлдарын һөйләмдәргә әйләндереп әйтергә кәрәк буласаҡ.\nКөҙ алып ҡалды сисеп.\n(Көҙ алып ҡалды сисеп).\nАғастарға яба һалды,\nАҡ мамыҡтан шәл бәйләп.\n(Ағастарға аҡ мамыҡтан аҡ шәл бәйләп һалды).\nУҡытыусы. Ағастар яланғас ҡалып, ер өҫтөн ҡар ҡаплаһа ла, урманда тормош дауам итә. Урман – ул кейектәр, ҡоштар төйәк иткән урын. Ә һеҙ Башҡортостанда йәшәүсе ниндәй ҡоштарҙы беләһегеҙ. Яуаптар.\nҺеҙгә мин ошондай эш тәҡдим итәм. Төшөп ҡалған хәрефтәрҙе яҙырға. Ниндәй хәреф яҙыла: ҡ, ғ, г.\nТумырт.а, һайыҫ.ан, ҡар.а.\nҠағиҙәне иҫкә төшөрәбеҙ.\nА, о, у, ы – ҡ, ғ;\nӘ, ө, ү, э(е), и – к,г.\nЙомғаҡлау. Уҡыусылар, ҡышҡы урманға сәйәхәт оҡшанымы.\nКемдең шиғыры менән таныштыҡ.\nНиндәй ағастар барлығын белдек.\nӨйгә эш. Ҡыш темаһына мини инша яҙырға.\nНомер материала: ДВ-216267


“Ваҡиға булырлыҡ әҫәрҙәр көтәбеҙ” » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Аҡмулла » “Ваҡиға булырлыҡ әҫәрҙәр көтәбеҙ”\n“Ваҡиға булырлыҡ әҫәрҙәр көтәбеҙ” 11.05.2018 // Аҡмулла\nЙәштәрҙе үҫтереү маҡсатында республикала “Башҡортостан Әҙәбиәт мәктәбе” тигән проект старт алды\n“Яҙыусы, хатта ниндәй генә уҡыу йортон тамамламаһын, даими уҡымай, үҙенә талапсан булмай, үҙ өҫтөндә эшләмәй, иң мөһиме, өҙлөкһөҙ халыҡ йөрәгенә мөрәжәғәт итмәй икән, ул барыбер заман менән тиң баҫа алмай. Заман талабына торош итерлек әҫәр ижад итә алмай”, – тип яҙған Башҡортостандың халыҡ яҙыусыһы Зәйнәб Биишева. Ысынында яҙыусыға уҡытмайҙар, ул күңелдән килә. Ҡулыңа ҡәләм алғанһың икән, тимәк, һинең йәмәғәтселеккә әйтер һүҙең, еткерер фекерең бар.\nБашҡортостандың атҡаҙанған мәғариф хеҙмәткәре, филология фәндәре кандидаты, яҙыусы, Башҡортостан Яҙыусылар союзы идараһы рәйесе Зәки ӘЛИБАЕВ менән әңгәмәбеҙҙә һүҙ ошо хаҡта.\n– Ҡәләм оҫтаһының тормоштоң нәҡ уртаһында ҡайнауы отошло. Һүҙ ҙә юҡ, халыҡ араһында йөрөү уҡымлы әҫәрҙәр яҙыуға этәрә. Быуа йырылдымы ни, һеҙ ошо яуаплы вазифаға тәғәйенләнгәндән алып әҙиптәр өсөн төрлө тарафтарға сәфәрҙәр йыш ойошторола башланы. Йүнселлектең сере нимәлә?\n– Был осраҡта бына нимәгә баҫым яһар инем – эште һәр йәһәттән дә ойоштороу тәңгәлендә иң беренсе форманы үҙгәртеү кәрәк ине, һәм беҙ тап шуға йөҙ менән боролдоҡ. Көн талабына ярашлы итеү, үҙгәртеү тип өҫтәр инем тағы ла. Ижадсыны халыҡҡа яҡынайтыуҙың юлдары байтаҡ. Яҙыусылар союзы бер генә хеҙмәткәрҙән торған ойошма түгел бит. Урынбаҫарым шағир Рәшит Зәйнуллин менән бергәләшеп план-маҡсаттар төҙөйбөҙ. Эште штатты тулыландырыуҙан башланыҡ, хәҙер иһә һәр секцияның үҙенең етәксеһе бар. Рус теле секцияһын – Леонид Соколов, татар теле секцияһын Фәниә Ғәбиҙуллина етәкләй. Һәр береһе уй-ниәттәре менән уртаҡлаша. Саралар тәүҙә урындарҙа уҙғарыла, унан инде республика кимәленә сыға.\nЭйе, үҙебеҙҙең ҡаҙанда ғына ҡайнамайбыҙ. Мәскәү менән бәйләнештәр тергеҙелә. Быйыл февралдә әҙәбиәтселәрҙең үҙәк йортонда Рәсәй Яҙыусылар союзының сираттағы съезында ҡатнаштыҡ. Киләсәктә ниндәй йүнәлешкә иғтибар итергә? Милли әҙәбиәттең артабанғы үҫеше һәм үҙ-ара бәйләнештәрҙе көйләү кеүек көнүҙәк мәсьәләләр тикшерелде унда. Элек бит баш ҡалала ла китаптар сыҡҡан! Мәскәү нәшриәттәрендә яҙмаңды ташҡа баҫтырыу насар түгел – быға ла ниндәйҙер кимәлдә юл һалынды.\nҮҙәктән айырмалы, илебеҙҙең бөтә республикалары менән дә тиерлек хеҙмәттәшлек итәбеҙ. Мәҫәлән, Кавказ яҙыусыларынан саҡырыуҙар даими килә. Йыл да көҙ авар шағиры Рәсүл Ғамзатов йән өргән “Аҡ торналар” тигән әҙәбиәт байрамында яҡташтарым ҡатнаша. Башҡортостандың халыҡ шағиры Рауил Бикбаевҡа рәхмәтебеҙ сикһеҙ, дуҫлыҡ күперен ул тергеҙҙе. Ҡабарҙа-Балҡар Республикаһы менән шулай уҡ бәйләнеш ныҡ. Йәнә Саха (Яҡут), Татарстан, бүтән өлкә һәм республикалар менән аралашыуға ашҡынып торабыҙ.\n– “Казан утлары” журналында Башҡортостан яҙыусыларының әҫәрҙәре баҫылыуын аралашыуҙың бер төрө тип аңларға кәрәк. Шул уҡ ваҡытта быға бүтән төбәктәрҙә танылыуға бер аҙым тип ҡарарға мөмкинме?\n– Танылыу тиеү бигүк йәбешеп бөтмәй инде. Был осраҡта алмаш эш алымы ҡулланыла. Хәйер, уҡыусыһы булмаған ижадсынан нимә көтөргә? Ошо турала ла уйланырға кәрәк. Төп бурысыбыҙ – һәр кемдең ижад емешенән уҡыусыларҙы ауыҙ иттереү.\nСиткә сығыу тигәндән, Рәсәйҙән тыш сит илдәге ҡәләмдәштәребеҙ ҙә алдырған “Литературная газета” баҫмаһына башҡортостандарҙың яҙмаларын индереү, һүҙ ҙә юҡ, һөйөнөслө. Һуңғы осорҙа ике тапҡыр алты битлек ижад әҫәрҙәре баҫылды. Береһе былтыр октябрҙә донъя күрҙе, сираттағыһын күптән түгел мартта уҡыныҡ. Бер үк авторҙар сығыш яһамай, төрләндереү яғындабыҙ. Гәзитте нәшер итеүселәр башҡорт әҙәбиәте тәржемәһенең сифатлы булыуын маҡтап телгә алды. Тәржемәләрҙә мотлаҡ башҡорт теленең тотош мөхитен, матурлығын биреүгә күп көс һалына. Ҡәләм тотҡан ябай ғына берәүҙең халыҡ араһына, хатта донъяға сығыуы – оло ҡаҙаныш, ә инде ярайһы уҡ уңышҡа өлгәшкәндең әҫәрҙәре аша уҡыусылары менән бәйләнеш булдырыуы – оло мәртәбә.\n– Бүленеүгә ҡарағанда, етәкселек менән аңлашып эш итеү мең артыҡ, миңә ҡалһа. Зәки Арыҫлан улы, быға ҡарашығыҙ нисек?\n– Әгәр ҙә етәкселек менән уртаҡ һүҙле булып эш итмәһәк, күп төрлө ҡаҙаныштар һәм еңеүҙәр үҙенән-үҙе бойомға ашмаясаҡ. Эшләй башлағандан алып был бәйләнеште яҡшы тоябыҙ. Башҡортостан Башлығы Хакимиәте етәксеһенең эске сәйәсәт буйынса урынбаҫары Максим Михайлов, республикабыҙ Хөкүмәтенең Премьер-министры урынбаҫары Салауат Сәғитов, мәҙәниәт министры Әминә Шафиҡова һәм башҡалар беҙҙең күпселек башланғыстарҙы хуплай. Был иһә мәртәбәле эштәрҙе лә бергәләп башҡарабыҙ тигәнде аңлата. Һәр йәһәттән дә етәксе структуралар ҙур ярҙам күрһәтә. Шуны онотмайыҡ: беҙ – йәмәғәт ойошмаһы. Күп проекттарҙың финанс менән бәйле булыуы бер кемгә лә сер түгел. Беҙҙең тарафтан ниндәй генә теләктәр тәҡдим ителеүенә ҡарамаҫтан, һис тә кире ҡаҡмайҙар. Һуңғы ваҡытта яуланған гранттар, бүтән төрлө бейеклектәр нәҡ килешеп эшләүҙең һөҙөмтәһе булып тора.\n– “Йәштәр – беҙҙең киләсәк” тигән девиз әле лә көнүҙәк яңғырай. Исемлеккә күҙ һалһаң, Яҙыусылар союзына алынғандарҙың уртаса йәше уйландыра. Күпселекте өлкәндәр тәшкил итә. Йәштәрҙең тулҡын-тулҡын булып әҙәбиәткә килгәне хәтерҙә. Хәҙер нисегерәк?\n– Ул проблема беҙгә генә түгел, ә илебеҙгә, хатта бөтә донъяға хас. Әҙәбиәт һөйөүсе йәштәр бар, тик уларҙы табыу ғына түгел, ә дәртләндерә белеү ҙә зарур. Былтыр Төркиәлә уҙған төрки телдә ижад иткән йәштәрҙең форумына өс кешене ебәреүгә өлгәштек, Сочи ҡалаһында үткән фестивалдә шулай уҡ өс йәш ижадсы ҡатнашты.\nЗ. Биишева исемендәге “Китап“ нәшриәтендә йыл һайын сығып килгән “Йәштәр тауышы” серияһы тураһында кәлимә һүҙ. Йыл һайын 35 йәшкә тиклемге биш авторҙың ҡулъяҙмаһы китап булып сыға. Йәш яҙыусылар һәм шағирҙар күп, тип әйтә алмайым. Был тәңгәлдә бөтәһе лә шыма бармай. Йәштәр әҙәбиәткә урыҡ-һурыҡ килә, улары ла бармаҡ менән генә һанарлыҡ. Яҙмаларын ташҡа баҫыу өсөн быйыл бер нисә егет һәм ҡыҙҙы таптыҡ, уның ҡарауы, 2019 йылға берәү ҙә юҡ, был бик тә хафалы күренеш. Йәштәрҙе үҫтереү маҡсатында республикала “Башҡортостан Әҙәбиәт мәктәбе” тигән проект старт алды, ул илебеҙ Президенты булдырған грантҡа ярашлы үтә.\n– Белеүебеҙсә, союздың ярҙамы менән төрлө матбуғат саралары әленән-әле төрлө конкурстар ойоштора. Ниндәй маҡсат күҙ уңында тотола?\n– Республикабыҙҙың Мәҙәниәт министрлығы “Ағиҙел” журналы менән берлектә Башҡортостандың 100 йыллығына поэмалар конкурсы иғлан итте. Башҡортостан Башлығы грантына ойошторолған бәйгелә кемдәр отор? Әлбиттә, бүләкте талант эйәләре алырына тамсы ла шигем юҡ. Бынан тыш, Мостай Кәримдең тыуыуына 100 йыл тулыуға арналған конкурсты Яҙыусылар союзы менән “Йәшлек” гәзите ойоштора. Шулай уҡ “Аманат” журналын да йәлеп итеп, Мостай Кәримдең 100 йыллығына бағышланған балалар бәйгеһен башлап ебәрҙек. “Өмет” гәзите менән берлектә Назар Нәжмиҙең – 100, Әнғәм Атнабайҙың 90 йыллығы уңайынан конкурстар булдырҙыҡ.\nПрофессиональ яҙыусылар менән эшләүҙән айырмалы, башлап ҡәләм тирбәтеүселәр ҙә күҙ уңынан ысҡынмай. Мине бөтөнләй иғтибарға алмайҙар, әйберҙәрем баҫылмай, хатта ҡыйырһыталар, тигән кешеләр осраштырғылай. Баҡтиһәң, ул кеше Союзға бер тапҡыр ҙа килеп урамаған. Әйтәйек, Мостай Кәрим йәки Рәшит Солтангәрәев исемендәге конкурстар ойошторола, Бәләбәйҙә “Илһам шишмәләре” тигән бәйге үткәрелә. Иң-иңдәрҙе билдәләйбеҙ унда, шуның нигеҙендә улар халыҡҡа күренеп ҡала. Мәҫәлән, былтыр Александр Хватков Бәләбәйҙә ойошторолған шиғыр бәйгеһендә еңде һәм Бөрө ҡалаһында йәшәп, район гәзитендә хәбәрсе йөгөн тартҡан был йәш егеттең китабы “Йәштәр тауышы” серияһында баҫыласаҡ. Ҡулъяҙмалар юғалмай һәм янмай. Бер генә теләк бар – үҙҙәре әүҙемерәк булһын, төрлө конкурстарҙа ҡатнашһын ине.\n– Яҙыусылар союзының филиалдары тураһында нимә әйтерһегеҙ?\n– Башҡортостан Яҙыусылар союзының Учалы филиалы иң әүҙемдәрҙән һанала, был осраҡта “Башҡортостан” гәзитенең үҙ хәбәрсеһе Римма Солтанованың хеҙмәтен баһаламау мөмкин түгел. Улар бик күп төрлө үҙенсәлекле саралар ойоштора. Әйтәйек, “Илһам сығанағы – Ирәмәл” шиғриәт фестивален үткәрәләр, республика грантын отоуҙары маҡтауға лайыҡ. Шағирҙарҙың әҫәрҙәрен бейек Ирәмәл түбәһендә уҡыу символик мәғәнәгә эйә буласаҡ, сара көҙ үтәсәк.\nСтәрлетамаҡ филиалы яңыртыла, Күмертау, Дүртөйлө һәм Бәләбәй ҡалалары менән дә бәйләнештәр көслө генә. Урындағы хакимиәт үҙе беҙгә ярҙам итергә әҙер. М. Аҡмулла исемендәге Силәбе яҙыусылар ойошмаһын Ҡамса Мортазин етәкләй, ярты быуат эшләй улар. Теге аҙнала ғына бер төркөм ҡәләмдәштәр менән юбилей сараларына барып ҡайттыҡ.\nИң беренсе филиалдар ҡулъяҙмаларҙы тикшереү өсөн кәрәк, төрлө сараларҙы ла уҙғаралар. Март айында Силәбе өлкәһендә ҙур байрам булды. Шағир Уран Кинйәбулатовтың улы, медицина фәндәре кандидаты Азат атаһы тыуған Арғаяш районында ҙур әҙәби фестиваль ойошторҙо. Кәтибә Кинйәбулатова һәм Уран Кинйәбулатов исемендәге приздар булдырған. Ике шағирҙың рухына үҙ көсө менән сара үткәреүе – маҡтаулы күренеш.\nФорсаттан файҙаланып, республикабыҙҙан ситтә йәшәгән рухлы ҡан-ҡәрҙәштәребеҙгә рәхмәт белдерге килә. Дондағы Ростовта ғүмер иткән Мәхмүт Сәлимов, Эстониянан Дина Гаврилова, Пермдән ғәйнә башҡорто Нәсүр Йөрөшбаев (әле тыуған яғына ҡайтып төпләнде), йәш шағирә Эвита Гайнет һәм башҡалар башҡорт әҙәбиәтенең үҫешенә тос өлөш индерә.\n– Киләсәккә уй-пландарығыҙ менән дә уртаҡлашһағыҙ ине...\n– Оло тантана көтөлә – республикабыҙҙың 100 йыллығын байрам итергә әҙерлек ҡыҙыу бара, шул айҡанлы поэмалар конкурсы бара. Ижад күпмелер аҡса менән билдәләнә икән, ул ижадсы өсөн стимул ролен үтәй. Әлбиттә, эш унда ғына түгел, оҫталыҡ тураһында бара һүҙ. Ваҡиға булырлыҡ әҙәби әҫәр тыуһа, был яҡшы ла инде. Уйлап ҡараһаң, 60-сы йылдарҙа ижад ителгән әҫәрҙәр милли әҙәбиәттең йүнәлешен, артабанғы үҫешен билдәләгән. XXI быуатта поэма жанры нисегерәк булырға тейеш, конкурстан шуны көтәбеҙ.\nӨҫтәүенә тағы бер сара яҡынлаша – аҡһаҡалыбыҙ Мостай Кәримдең тыуыуына 100 йыл тула. Назар Нәжмиҙең юбилейына ла яҡшы әҙерләндек. Ул Ҡала көнөндә “Өфө йүкәләре” тигән ҙур флешмоб менән тамамланасаҡ. Сараларҙың мәҙәниәт усаҡтарында түгел, ә халыҡ араһында үтеүе әһәмиәтле.\nМостай Кәримгә арналған балалар һәм үҫмерҙәр араһында ойошторолған конкурс башҡорт әҙәбиәтен байҡауға бағышланған тиергә лә мөмкин. Көҙ иһә Яҡуп Ҡолмойҙоң тыуыуына 100 йыл тула, унан инде билдәле әҙиптәр Ибраһим Ғиззәтуллиндың, Ғәли Ибраһимовтың юбилейҙары яҡынлаша.\nБөтөнләй онотолорға дусар булған исемдәрҙе лә тергеҙәбеҙ. Фазыл Туйкиндың бер туғаны ҡустыһы Кәбир Туйкиндың юбилейы айҡанлы туғандары китап сығарған. Уның ижади мираҫы яңынан баһаланып ҡына ҡалманы, ә халыҡҡа күрһәтелде.\nЯҙыусылар союзы Тарих, тел һәм әҙәбиәт институты, М. Аҡмулла исемендәге Башҡорт дәүләт педагогия университеты, З. Вәлиди исемендәге милли китапхана менән берлектә эш итә. Ғайса Хөсәйеновтың 90 йәшен киң билдәләнек. Шулай уҡ Зәйнәб Биишева исемендәге “Китап” нәшриәте менән союз араһына ныҡлы дуҫлыҡ күпере һалынған. Беҙҙең идара аша үткән ҡулъяҙмалар ғына нәшриәттә баҫыла. Хатта рухи мираҫтар ҙа белгестәр ҡарамағына тапшырыла. Был ижадты ҡаплап торған кәртә түгел, ә юғарылыҡҡа ынтылыш тураһында һөйләй.\n– Зәки Арыҫлан улы, йөкмәткеле әңгәмәгеҙ өсөн рәхмәт!\nАвтор: Илдар АҠЪЮЛОВ әңгәмәләште.\nТотош уҡырға 1 036\nТотош уҡырға 911\nТотош уҡырға 1 475\nТотош уҡырға 1 258


Кирҙә ауыл Советы (Ҡариҙел районы) — Башҡорт Википедияһы\nКирҙә ауыл Советы (Ҡариҙел районы)\nКирҙә ауыл Советы\n593 кеше (1 ғинуар 2018)\nКирҙә ауыл Советы — Рәсәй Федерацияһы Башҡортостан Республикаһы Ҡариҙел районы муниципаль районының муниципаль берәмеге.\nАдминистратив үҙәге — Кирҙә ауылы.\nБашҡортостан Республикаһы Ҡариҙел районы Кирҙә ауыл Советы БАССР Юғары Советы Президиумының 1957 йылдың 29 ноябрендәге Указына ярашлы барлыҡҡа килә һәм «Башҡортостан Республикаһында урындағы үҙидара тураһында» закон нигеҙендә ғәмәлдә.\n1977 йылда Конституцияға ярашлы халыҡ депутаттарының Кирҙә ауыл Советы тип атала башлай.\n1992 йылдың 7 июлендә халыҡ депутаттарының Кирҙә ауыл Советы Башҡортостан Республикаһы Ҡариҙел районы Кирҙә ауыл Советы хакимиәте итеп үҙгәртелә.\n2002 йылдың 24 июлендә Кирҙә ауыл Советы хакимиәте Башҡортостан Республикаһы Ҡариҙел районы Кирҙә ауыл Советы муниципаль берәмеге тип үҙгәртелә.\n2005 йылдың 19 декабрендә Кирҙә ауыл Советы муниципаль берәмеге Башҡортостан Республикаһы муниципаль район Ҡариҙел районы Кирҙә ауыл Советы ауыл биләмәһе тип үҙгәртелә.\n1114 ↘870 ↘788 ↘762 ↘728 ↘683 ↘660\nАуыл Советы биләмәһенең дөйөм майҙаны — 2046 гектар тәшкил итә. Кирҙә ауыл Советы Үреш-Битулла, Урғыш, Байҡы, Магинск, Яңы Бәрҙәш, Ҡараяр ауыл Советтары менән сиктәш.\n1 Кирҙә ауыл, административ үҙәк ↘459\n2 Сурҙы ауыл ↘115\n3 Атамановка ауыл ↘104\n4 Янбаҡ ауыл ↘66\n5 Александровка ауыл ↘41\n6 Ҡайынсыҡ ауыл →1\n7 Октябрьский ауыл →1\n8 Тат-Ҡоҙаш ауыл →1\n↑ Кирзинский сельсовет. Тәүге сығанаҡтан архивланған 13 март 2013. 5 март 2013 тикшерелгән.\nhttps://ba.wikipedia.org/w/index.php?title=Кирҙә_ауыл_Советы_(Ҡариҙел_районы)&oldid=837912 ҡабул ителгән\nБыл бит һуңғы тапҡыр 17:57 8 октябрь 2018 үҙгәртелгән.


Өфөлә балалар күп ҡатлы йорт ҡыйығында уйнай\nҒүмер өсөн хәүефле уйынды Өфө ҡалаһында йәшәүсе кеҫә телефонына төшөрөп интернетҡа һалған.\nЯрҙарынан сығыу хәүефе булған йылғаларҙа гидропостар урынлаштырыласаҡ\nАвтоматлаштырылған ҡоролмалар һыу кимәлен билдәләп ташҡын хәүефе тураһында иҫкәртәсәк. Ғәҙәттән тыш хәлдә халыҡты иҫкәртеү ҡоролмалары менән берлектә эшләүсе постар бәләнән аралаясаҡ, ти белгестәр.\nИманға ҡайтырға бер ваҡытта ла һуң түгел\nБөгөн Өфөләге 9-сы ҡаты режимлы холоҡ төҙәтеү колонияһында намаҙ уҡыу урыны асылды. Әлеге тиклем хөкөмгә тарттырылыусы мосолмандар дини ғәмәлдәрҙе тейешле шарттар булмаған бәләкәй генә бүләмәлә үтәгән. Тәүбәгә килергә теләүселәрҙең күп булыуын иҫәпкә алып учреждение етәкселеге яңы иман йорто төҙөргә ҡарар иткән. Тимер рәшәткә артында яңғыраған тәүге аҙан тауышына беҙҙең ижади төркөм дә шаһит булды.\nБашҡортостанда яғыулыҡ ярҙамында осҡан тәүге пилотһыҙ аппарат уйлап табылды\nӨфө блогерҙары етештергән яңы ҡоролмаға ил кимәлендә тиңдәр юҡ. Тиҙлеге сәғәтенә 130 саҡрымға тиклем етә. Тәүге һынауҙы ул баш ҡаланан Стәрлетамаҡҡа тиклемге юлды сәғәт ярым эсендә үткән. Бөгөн Кушнаренко районының «Первушин» аэродромында дрондың сираттағы үҙенсәлеге һыналды.\nБөгөн бөтә донъя ҡулланыусылар хоҡуҡтары көнө\nБыйыл ул заманса баҙарҙы асыҡ һәм ғәҙел итәйек тигән девиз аҫтында үтә.\n15 мар, 21:01\nБашҡортостанда яҙғы ташҡындар буйынса тәүге ултырыш үтте\n15 мартта Башҡортостан Республикаһы Хөкүмәтенең Премьер-министр урынбаҫары Марат Мәһәҙиев ғәҙәттән тыш хәлдәр буйынса ултырыш үткәрҙе.\nДәүләт Думаһы депутаттары осрашыуҙарға көтә\n18 мартта Кушнаренко, Баймаҡ, Сибай һәм Октябрьский ҡалаларында Дәүләт Думаһы депутаттары халыҡ менән осрашыу үткәрә.\n«Халыҡ контроле» партия проекты ағзалары Урал аръяғы райондары буйлап рейдҡа сығасаҡ\nЭш барышында урындағы йәмәғәт туҡланыу урындары, сауҙа нөктәләре эшмәкәрлеге тикшереләсәк. Ойошмаларҙың хеҙмәтләндереү сифатына айырым иғтибар бүленәсәк.\nӨфөлә суд приставтары фатирҙан 11 бесәй ҡыуған\nБындай ҡарар күршеләрҙең ялыуынан һуң сығарылған. Ун бер бесәй йәшәгән фатирҙан еҫ бер-нисә ҡатҡа таралған.\nРеспублика йәмәғәтселеге Башҡортостандың халыҡ артисы, мәшһүр диктор Әхәт Мотаһар улы Мортазинды һуңғы юлға оҙатты\nКүренекле замандашыбыҙ менән хушлашыу Мәжит Ғафури исемендәге Башҡорт дәүләт академия драма театры бинаһында үтте. Әхәт Мотаһар улы 35 йыл ғүмерен Башҡортостандың телевидение һәм радио сәнғәтен үҫтереүгә арнаны. Уның бәрхәт тауышын ишетергә күнеккән тыңлаусылары бөйөк шәхес менән бәхилләшеүҙәренә һаман да ышанып бөтә алмай. Йәмәғәт панихидаһы барышында күптәр уға ихлас рәхмәт һүҙҙәрен еткерҙе. Телгә хөрмәте, халҡына, тыңлаусыһына ихтирамы өсөн.\nБашҡортостанда һауа торошоноң +1 градусҡа тиклем йылыныуы көтөлә\nЙылы циклон республикаға ял көндәрендә килеп етәсәк.\nБашҡортостанда 19 йәшлек егет хәбәрһеҙ юғалған\nБелорет ҡалаһы егете юғалыуы тураһындағы мәғлүмәт социаль селтәрҙәрҙә барлыҡҡа килде.\nӨфөләге иң ҡиммәт фатир хаҡы 65 млн һум\nБаш ҡалабыҙҙа премиум-класындағы фатир 65 миллион һум тирәһендә билдәләнә.\nБашҡортостан мәҙәниәте һәм йәмәғәтселеге ауыр юғалтыу кисерҙе\nКүренекле диктор, радио һәм телевидение алып барыусыһы, Башҡортостандың халыҡ артисы Әхәт Мотаһар улы Мортазин 60-сы йәшендә арабыҙҙан китте. Әхәт Мортазин 1959 йылда Учалы районының Яңы Байрамғол ауылында тыуған. Башҡорт дәүләт университетының башҡорт филологияһы факультетын тамамлай. Әхәт Мотаһар улы ғүмеренең һуңғы көнөнә тиклем радио һәм телевидениела эшләне. Уның сағыу, бәрхәт тауышы яңылыҡтарҙа, көнүҙәк репортаждарҙа яңғырап торҙо. Диктор төрлө сараларҙан тура трансляциялар, концерттар алып барҙы. Мәрхүмдең яҡындарының ҡайғыһын Башҡортостан башлығы Рөстәм Хәмитов, Дәүләт Йыйылышы-Ҡоролтай рәйесе Константин Толкачев һәм башҡа рәсми вәкилдәр ҙә уртаҡлашты.\nЗАГС бүлегендә үҙенсәлекле тамаша\nМәләүез районы ҡарттар йортонда тәрбиәләнеүсе Раиса Бурчина менән Михаил Столяров оло йәштә булыуҙарына ҡарамаҫтан, үҙҙәренең һөйөүен закон менән нығытты.\nКонституция - балалар күҙлегенән\nОшо исем аҫтында донъя күргән яңы баҫмала ҡыҙыҡлы, сағыу, фәлсәфәүи һүрәттәр урын алған. Ул йыл дауамында ҡыҙҙар-малайҙар араһында барған республика һүрәттәр конкурсына тәҡдим ителгән эштәрҙән тупланған.\nҠыш үтте, боҙҙар ҡалды\nБашҡортостандың Ғәҙәттән тыш хәлдәр министрлығы иҫкәртә: ҡараңғыла, томан төшкәндә, ҡар йәки ямғыр яуғанда йылға, күл өҫтөндәге боҙға сығыу тыйыла. “Боҙға сығыу ярамай”, тигән күрһәткестәрҙе лә иңҡар итеү хәүефле.\nӨфөлә эшһеҙҙәр һаны күбәйгән\nБыйыл рәсми рәүештә эшһеҙ тип теркәлгән кешеләр һаны 5,3 меңгә еткән. Ғөмүмән мәшғүллек үҙәгендә әле 5,8 мең кеше иҫәптә тора.\nКем крокодил юғалтты?\nСибай – Моҡас юлында туңған крокодил табылған.\nӨфө халҡын ат ҡотҡарырға саҡыралар\nҠаты һыуыҡтар ваҡытында өшөгән Полет исемле атҡа ярҙам кәрәк. Уның һаулығы ауыр хәлдә.


Ғүмерҙәр зая уҙмаһын\nБаймаҡ районында һуңғы йылдарҙа мөмкинлектәре сикләнгәндәр араһында 10-лап ғаилә барлыҡҡа килгән. Ғинуар башында бәхетле парҙарҙы тағы ла бер яңы ғаилә тулыландырҙы.\nИлнур менән Нурия дүрт йылдан ашыу таныш. Әммә ошо йылдар дауамында улар бер-береһен иғтибарға алмай. Барыһы ла ғашиҡтар көнөндә ныҡлап башлана. Бер йыл тирәһе тығыҙ аралашып йөрөгәс, йәштәр бергә булырға ҡарар итә. Ата-әсәйҙәр менән танышҡандан һуң, эште оҙаҡҡа һуҙмай, ғинуар башында никах уҡыталар.\nӘле йәш ғаилә ике бүлмәле фатирҙа тора. Өй бөхтә, таҙа, бөтә уңайлыҡтар ҙа бар. Көндөҙ икеһе лә эштә булһа, эштән һуңғы ваҡыттарын бергә үткәрә. Парлап ғүмер итеүҙән йәм табып, киләһе көнгә өмөтләнеп йәшәй улар.\nАуыр яҙмыш һынауын бергәләп күтәреп, бер-береһенә терәк булып йәшәүе күпкә еңелерәк, ти Атанғоловтар. Киләсәктә йәш ғаилә никахтарын рәсмиләштереп, дуҫтарын-туғандарын саҡырып туй яһарға йыйына.


Өфөнөң Октябрь проспектындағы күп ҡатлы йортта йәшәүселәр аптырашта\nУлар йылылыҡ өсөн юғары хаҡ буйынса иҫәпләшә, подвалда урынлаштырылған йылылыҡты үлсәү ҡоролмаһы юҡҡа сыҡҡан, ә һуңғы айҙа коммуналь түләүҙәр өсөн квитанцияларҙағы сумма бөтөнләй башҡа һыймай.\nБер-береһенә терәлеп тигәндәй яҡын ғына торған ике йортта ни өсөн йылылыҡ өсөн түләү төрлөсә. Октябрь проспектындағы 146, кәсер 2-се йортта йәшәүсе оло йәштәгеләрҙе был һорау күптән борсой. Күршеләге хрущевкала 23 һум менән түләһәләр, кәсер икенсе йортта был хаҡ 36 һум тип билдәләнгән. Коммуналь түләүҙәргә хаҡтарҙың күтәрелеүе ҡалала йәшәүселәрҙе йыш ҡына ошолай йыйылышырға мәжбүр итә. Сираттағы квитанцияларҙағы ҙур сумма аптырашта ҡалдырған.\nВячеслав Десяткин торлаҡ-коммуналь хужалыҡ системаһы төп башҡа ултырта, коммуналь хеҙмәт өсөн артыҡ аҡса түләп, пенсионерҙар кемделер аҫырап ята тигән һығымтаға килә, һәм төрлө инстанцияларға хаттар ебәрә. Тик һөҙөмтәһеҙ. Подъездағы биҙәкләү эштәре лә ирҙә ризаһыҙлыҡ тыуҙыра. Коммуналь тарифтар буйынса раҫланған норматив һәм ҡулланған күләм айырмаһы йортта йәшәүселәргә кире ҡайтарылмаған. Артыҡ түләнгән 189 мең һум суммаға ҡайтанан иҫәп-хисап яһалмауына ла зарлана улар.\nЙыл башында ғына йылылыҡты үлсәү приборына фатир хужаларынан икешәр мең самаһы аҡса йыйылған. Ҡиммәтле ҡоролманан елдәр иҫкән, ә йылылыҡ өсөн хаҡ юғары кимәлдә ҡала килә. Йорт подвалында урынлаштырылған приборҙың урынында булмауы былай ҙа ярһыған халыҡтың асыуын ҡабарта. Тимәк, улар йылылыҡ өсөн дөйөм хаҡ менән иҫәпләшә буламы…\nБына шулай. Йылылыҡты үлсәү приборы тикшереү өсөн һүтеп алынған. Быныһы асыҡланды. Йортта йәшәүселәр ни өсөн йылылыҡ өсөн юғары хаҡ менән иҫәпләшеүен аңламай. Уға ла яуап бар. Был тариф йорттоң нисә ҡатлы булыуынан алып билдәләнә. Улар 4 ҡатлы йортта йәшәй, шуға йылылыҡ өсөн 13 һумға артығыраҡ түләргә тура килә, ә күрше йорт биш ҡатлы. Бары шул ғына. Ә артыҡ түләнгән сумманы ҡайтарыу сират буйынса башҡарыла, әкеренләп халыҡҡа тейешле аҡсаһын ҡайтарабыҙ тинеләр,торлаҡ хужалығы идарарлығында.